text:
COMUNU
DE SEDDORI
Provìntzia Sud
Sardigna
MESI DE LADÀMINI
–OTTOBRE 2016
Novas de su Comunu
AVISU PO SA MANIFESTATZIONI DE
INTERESSI A PARTECIPAI A UNA GARA PO MESU DE PROTZEDURA NEGOZIADA PO S’AFIDAMENTO
DE SU SERVÌTZIU DE GESTIONI DE S’ASILU COMUNALI, PO TRES ANNUS
Su
Comunu de Seddori bolit arriciri manifestatzionis de interessi po agiudai is operadoris
econòmicus a manera non obligatòria po su Comunu e protzedi puru a cunvocai una gara po mesu de protzedura
negoziada in cunforma a s’art.
36 comma 2 lìt. b) D. Lgs.vu 50/2016 invitendi assumancu cincu operadoris (non prus de 10) po donai in cuntzessioni s’asilu comunali nou e sa gestioni cosa sua.
Totus is cooperativas
interessadas ant a podi agatai s’avisu e is mòdulus acapiaus
in su giassu istitutzionali
de su Comunu de Seddori a custu indiritzu http://www.comune.sanluri.vs.it/
Seddori, su 02.11.2016
f.to SA RESPONSÀBILI DE IS SERVÌTZIUS
SOTZIALIS E A SA PERSONA
Luisa Angela Pittau
BANDU
DE GARA GESTIONI MUSEO RISORGIMENTALI CASTEDDU DE SEDDORI IMPARI A SU BOOK SHOP
S’Amministratzioni
Comunali bolit donai in Apaltu
su Servìtziu de Gestioni e Valorizatzioni de su Museu Risorgimentali
de su Casteddu de Seddori, impari
a su servìtziu book shop.
S’oferta at a depi
arribai a s’Ufìtziu Protocollu de su Comune intro
sa una (13.00) de su 05.12.2016.
ACUMPRIMENTU DE SA GARA.
Sa gara at a inghitzai su 06.12.2016 a is noi oras de a mengianu (09.00) in s’Ufìtziu de
su Responsàbili de su Servìtziu
Afaris Generalis, chi s’ agatat in Comunu de Seddori, Bia Carlo Felice 201.
Su Bandu de gara, sa modulìstica
e su Capitulau de apaltu suu funt disponìbilis
in su giassu internet de s’Enti in sa setzioni Bandus e Cuncursus > Bandus de
gara o si podint liai in s’Ufìtziu Segreteria (tel. 070/9383225). Totus
is documentus de gara si podint consultai in s’Ufìtziu Segreteria
de s’Enti, bia Carlo Felice 201 me is diis de faina de is dexi e mesu
a sa una.
Responsàbili de su protzedimentu: Sig.ra Simona Argiolas (tel. 070 9383225) e-mail: segreteria@comune.sanluri.vs.it PEC:protocollo@pec.comune.sanluri.vs.it
Seddori, su 28.10.2016
SU RESPONSÀBILI DE SU SERVÌTZIU AFARIS
GENERALIS
Dr. Marco Zedda
A
S’UFITZIU PROTOCOLLU
DE
SU COMUNU DE SEDDORI
CHISTIONI: PROMOTZIONI
LINGUÌSTICA ME IS ATIVIDADIS DE SU COMUNU DE SEDDORI
Su/Sa sutascritu/a_______________________________
nàsciu/a in ______________________
su _____________ e residenti in _________________Bia/Pratza
___________________n°____
in
calidadi de meri de s’atividadi
_________________________________________________
telèfunu_______________________
e-mail_______________________________________
DOMANDAT
Sa tradutzioni in sardu de sa documentatzioni chi allegat a custa domanda e chi pertocat s’atividadi cosa sua.
FIRMA
_______________________
Seddori,________________________
COMUNU
DE SEDDORI
Provìntzia
Sud Sardigna
MESI DE CABUDANNI-SETTEMBRE
2016
1° CONCORSU DE FOTOGRAFIA “SGUARDI NEL BORGO” – Seddori su
25 de cabudanni 2016
SCHEDA DE
PARTECIPATZIONI
DEU
SUTASCRITU……………………………………………………………………………
SANGUNAU……………………………………
NÒMINI………………………………………….
LOGO E
DATA DE NÀSCIDA ……………………………………………………………...
RESIDENTI IN…………………………… IN BIA ………………………………….
NU.
……. TELÈFUNU …………………….
E-MAIL
…………………………………………………
E-MAIL
PEC………………………………………………………….
a pustis chi apu lìgiu su
Regulamentu e dd’apu atzetau, mi bollu iscriri a su 1° Cuncorsu de fotografia cun
custas fotografias chi apu fatu deu e chi si podint fai biri a totus.
Fotografia nu. 1 ………………………………………………………….
Fotografia nu. 2 …………………………………………………………….
Fotografia nu. 3 …………………………………………………………….
Su/Sa
sutascritu/a:
1.
dichiarat de connosci e atzetai su Regulamentu de
partecipatzioni;
2.
dichiaru de essi responsàbili de is fotografias mias
donadas;
3.
dichiaru de essi autori de totu is fotografias
presentadas e de ndi tenni totu is deretus;
4.
autorizat su manixu de is datus personalis in cunforma
a sa normativa in vigèntzia po su chi pertocat sa privacy po s’acumprimentu de
su Cuncursu.
5.
autorizu su Comunu de Seddori a fai biri is fotografias
mias – cun calisisiat mesu tecnològicu,
sigundu is normas chi a su Comunu e totu ddi parrint prus oportunas - in
Eventus e pubblicatzionis, mustras, catalogus e initziativas de promotzioni
culturali. Is autoris ant a tenni su deretu de essi nominaus candu s’at a
utilizai una fotografia insoru.
6.
autorizu su Comunu de Seddori a allogai in s’archìviu
suu is datus personalis cosa mia, po is atras editzionis e po atras
comunicatzionis.
LIBERATÒRIA PO PUBBLICAI
E FILMAI IS IMMÀGINIS PRÒPIAS E
CUSSAS DE IS MINORENNIS
DEU SUTASCRITU
……..…………………………………..…………
(nòmini e sangunau de
su sugetu)
Nàsciu/a in
……..………………………… su
……..…………………………
Residenti in …………………………………………………………………
in Bia…………………………………………………………………………………..…………...…….
Bidda……………….………….………………………….………..……… Prov.……………...…... cun custa liberatòria
AUTORIZAT
q
a filmai e
publicai is immàginis pròpias
q
a filmai e
publicai is immàginis de su fillu minorenni ………………………
fatas de su Sign.
…………………………….…………………………………………………………………………...
Ndi
proipibiscit puru s’impreu in situatzionis chi potzant fai dannu a sa dignidadi
personali; s’utilizu de is immaginis est gratùitu.
…………. ingunis, ………………….
Su
sugetu filmau (firma legibili)
......................................................
Su
fotògrafu (firma legibili)
......................................................
INFORMATZIONIS ASUBA SA PRIVACY
In cunforma a su D. Lgs.vu 30 làmpadas 2003 nu°196
– Còdixi in matèria de amparu de is datus personalis Ddi fa deus sciri ca is
datus donaus ant a essi manixaus in s’atividadi istitutzionali de s'Enti organizadori
sceti po s’acumprimentu de s’initziativa
in ogetu.
S'art.
7 de sa matessi Ddi dònat su deretu de averiguai, retificai o cancellai is
disponimentus in calisisiat momentu e de si furriai me is cunfrontus de s’Enti
organizadori , responsàbili de su manixu de is datus personalis donaus.
Su
sugetu filmau (firma legibili)
.....................................................
MÈRCURIS SU 14 DE CABUDANNI TORRAT A
INGHITZAI SA SCOLA E SU SERVÌTZIU DE TRASPORTU SCOLÀSTICU.
Si
fait sciri a is babbus e a is mammas de is alunnus residentis in su Comunu de
Seddori ca su servìtziu de trasportu scolàsticu cun su pullman at a essi ativau
sa primu dì de scola, est a nai su 14 de cabudanni 2016 sigundu su calendàriu
scolàsticu aprontau de s’Istitutu Cumprensivu Statali de Seddori, allegau a
custu avisu.
SA DE 21 “FESTA DEL BORGO”
ARTIS, MESTIERIS E TRADITZIONIS
IS TRETUS DE SU PANI ME SA TERRA DE SU TRIGU
SU CIVRAXU DE SEDDORI
DOMÌNIGU SU 25 DE CABUDANNI 2016
Scoberri e tastai Su Civraxu de Seddori, su pani de
Seddori. In sa “Festa del Borgo” de su 2016 at a essi protagonista su trigu e
sa produtzioni de su civraxu e de is atrus prodotus fatus cun su trigu. Po custu
sa Pro Loco e su Comunu s’ant a fai agiudai de su Comitau po sa valorizatzioni
de su civraxu de Seddori, de s’Agentzia Laore e de is paneteris de sa bidda
impari a is Assòtzius seddoresus. Ocannu sa Festa s’at a fai su 25 de cabudanni
in su centru istòricu de sa bidda de Seddori intrendi po is cuatru portas
(gennas) stòricas: Sa Porta de su Casteddu, su Portabeddu, sa Muralla e sa
Potixedda. Is visitadoris ant a passai po custas bias totus in pedra e ant a
visitai is domus campidanesas ca ant a essi abertas po sa Festa chi, nàscia 21
annus fait, dònnia annu ndi tzerriat turistas e visitadoris chi bolint connosci
su connotu seddoresu e totu is particolaridadis cosa sua. Si andai a sa Festa
eis a podi biri cumenti si fait sa binnenna, connosci is ainas chi si utilizànt
po messai su trigu e biri cumenti is artesanus e is maistus donant forma a is
ogetus de ferru, cèramica, linna e palla,
cumenti si fait sa ferradura de su cuaddu. Eis a biri “Su Sposòriu” e
totu is momentus cosa sua arregortus in sa circa fata de sa studiosa Lola
Congia. Is artistas ndi benint de totu sa Sardigna e ddoi at a essi, po sa
prima borta, sa Maista de su pilu de nàccara (bisso) Chiara Vigo. S’at a podi
visitai su Casteddu de Lionora D’Arborea e is museus cosa sua ca funt 4, sa
Crèsia Manna de Nosta Sennora de is Gràtzias, Santu Larentzu, Sant’Anna e San
Rocco. Me is
bias ddoi ant a essi sonadoris, mustras de librus, de pintura, de scultura e de
fotografias. Sàbudu su 24 de cabudanni at
a essi dedicau a is iscolas: giogus e atividadis de spassiu po is pipius e is
piciocus. Is artesanus chi bolint fai barraca cun is prodotus insoru depint
intendi a sa Pro loco po si prenotai.
COMUNU DE SEDDORI – Provìntzia Sud Sardigna
Bia
C. Felice 201 – 09025 SEDDORI - Tel. 070/93831 - Fax 070/9383226
SERVÌTZIU SOTZIALI E A SA PERSONA
COMUNU DE SEDDORI
Alla
C.A. de sa Responsàbili
de is Servìtzis Sotzialis
e a sa Persona
OGETU: Rechesta contributus prevìdius de sa L.R.
8 Maggio 1985 nu. 11 e ss.mm.ii..
Su/sa Sutascritu/a __________________________________________________
nàsciu/a
in ________________________________ (Prov.____) su ____________ residenti in
Sanluri in bia ________________________________________
tel.______________________ indiritzu e-mail ___________________________________
Còd. fiscali ________________________________
DOMANDAT
De podi arriciri in cunforma a sa L.R. 11 de
s’ 08/05/1985 de custas providèntzias:
□ assignu dònnia mesi
□ rimbursu de is spesas de viàgiu, de
trasportu e de permanèntzia;
□ contributus po is spesas de sa
currenti, de s’àcua e de su telèfunu, sustennidas in domu po fai sa diàlisi.
Po custu, cònsciu de is
santzionis penalis si nàrat cosas frassas, comenti inditau me is s’art.46 e 47
de su D.P.R. 445 de su 28 de Idas de su 2000,
DICHIARAT
- De andai a su Spidali ____________________________de___________________,
innoi si fait sa diàlisi viagendi cun:
mesu pròpiu
mesu pùbblicu
cun mesu de proprie dadi de su Sig. ______________________,
nàsciu in ____________________ su ___________
- TARGA ____________________
·
Ca
sa famìlia cosa sua est formada de:
Nu. Sangunau
e Nòmini Nàsciu/a su Logu Parenti (babbu, fillu, sorri..)
·
Ca
su rèditu lampi po s’annu _________ est paris a € ___________ aici comenti
inditau in sa tauledda:
Nu.
Sangunau e Nòmini Nàsciu/a su Logu Parenti
(babbu, fillu, sorri..)
de sciri ca, in cunforma a s’art. 13 de su
D.Lgs.vu nu° 196 de su 30/06/2003 ca is datus personalis arregortus ant a essi
manixaus, puru cun istrumentus informàticus, sceti po custu protzedimentu.
Si
allegat custa documentatzioni:
1.Certificatzioni
de su dotori donada de su Spidali de Diagnosi e chi atestat sa mobadia a is
arrigus e sa cura chi sighit (diàlisi);
2. Còpia de su documentu de identidadi
bàlidu e su Còdixi Fiscali;
Dichiarat, puru,
de scerai custas modalidadis de pagamenta:
q
ACRÈDITU
su Conto Corrente ______________________________________ banca de _______________________
còdixi IBAN____________________________________________ intestau o intestau
impari a su richiedenti;
q A MANERA DERETA cun cumanda
in favori de su sutascritu richiedenti;
q IN FAVORE DE ATRA PERSONA delegada,
cun is modalidadis inditadas in Delega allegada.
__________________________lì__________________
(logu) (data)
COMUNU
DE SEDDORI
A
su Sìndigu
De su Comunu de Seddori
Àrea Servìtzius
Sotziali
OGETU: Domanda de
partecipatzioni a su Programma Ministeriali – Atzioni de
cuntrastu a sa poburesa - SIA
– Sustennu po s’Inclusioni Ativa – Annu 2016
Su/Sa
sutascritu/a___________________________________ nàsciu/a in
______________________
su_______________ prov. ______________ e residenti in Serrenti bia____________________________nu.
_____ cap. ____________
tel. _______________________________
(obligatòriu)
C.F.
______________________________________ indiritzu
e-mail_____________________________________
Indiritzu innoi arriciri is
comunicatzionis (sceti si diferenti de cussu de residèntzia)
____________________________________________________________________________________________
DOMANDAT
De podi
partecipai a su Programma Ministeriali – Atzioni de
cuntrastu a sa poburesa - SIA
- Sustennu po s’Inclusioni Ativa po otenni sa Carta SIA
Po custu, cònsciu de sa
responsabilidadi penali, in cunforma a s’artìculu 76 de su decretu de su Presidenti de sa Repùblica 28 idas 2000, nu.
445, po chi dichiarat su frassu, dichiaru chi su chi apu inditau in custu
mòdulu est berus e si podit atzertai in cunforma a s’articulu 43 de su DPR nu.
445 de su 2000, est a nai documentabili a segus de richesta de is
amministratzionis cumpetentis.
- Sa
famìlia est formada de
SANGUNAU E NÒMINI
TIPOLOGIA DE PARENTI (fillu, babbu, sorri…)
DATA e LOGU DE NÀSCIDA
STADU TZIVILI
PERSONA ÀBILI A MANERA DIFERENTI
FÈMINA PRÌNGIA
RÈDITU ANNU 2016
*ÿ Fèmina chi atestit su stadu de
imprìngiu cun documentatzioni medica donada de
_________________________________________________________ in data
_________________
·
Rechisidus econòmicus
□ De essi benefitziàriu, candu presentat sa rechesta, de atrus contributus econòmicus de tipu previdentziali, de
indennidadi e de assistèntzia a calisisiat tìtulu donaus
de su Stadu o de atras
amministratzionis pùblicas:
TIPOLOGIA
DE SU RÈDITU
Pensioni de
invalididadi tzivili, tzurpìmini, surdìmini
Indennidadi de
acumpangiamentu
Pensioni sotziali o
assignu sotziali
Rèndita INAIL po
invalididadi permanenti o morti
Pensioni de gherra o
reversibilidadi de gherra
Borsa de stùdiu
universitària o po atrus cursus o atividadis de circa a pustis de sa làurea
Assignu alimentari
e/o de mantenimentu
Agiudus in dinai ex
L.R. 20/97; L.R. 11/85; L.R. 27/83
Atras
intradas (es traballus a gioornada, servìtziu cìvicu etc)
□
De tenni
custa vetura o atrus mesus (inditai sa marca, tipu, targa
e annu de immatricolatzioni)
□
de
essi disponìbili a arriciri su
progetu personalizau sigundu is inditus chi ant a essi donaus de su Servìtziu
Sotziali de residèntzia;
□
de sciri ca s’amministratzioni
comunali, in cunforma a s’art. 71 de su
DPR 445/2000 at a podi averiguai sa veridicidadi de is dichiaratzionis donadas.
Data _______________ Firma
___________________________________
N.B: Allegat a sa domanda:
- Mòdulu SIA – Sustennu Inclusioni Ativa;
- Còpia
documentu de identidadi bàlidu;
- Còpia atestatzioni ISEE de s’anno 2016;
- Còpia documentatzioni sanitària chi atestit su
stadu de imprìngiu (si serbit)
Informativa asuba su manixu de is datus personalis (art. 13 D.
Lgs.vu nu. 196/2003) su Ministeru de s’Economia e de sa Finàntzia su Ministeru
de su Traballu e de is polìticas sotzialis e su Comune de residèntzia, in
calidadi de meris de is datus
personalis arregortus, faint sciri ca
custus datus funt prescritus de is disponimentus in vigèntzia po donai su
contributu SIA. Is datus ant a essi utilizaus sceti po custa finalidadi, cun
modalidadis informatizadas, puru de s’INPS e de su Gestori de su servìtziu
inditau [……..]. Is diritus inditaus in s’art. 7 de su D. Lgs.vu nu. 196/2003 ant a podi essi umperaus domandendi a s’INPS
– Istitutu Natzionali Previdèntzia Sotziali.
Firma ___________________________________
BANDU PO ARRICIRI CONTRIBUTUS
PO S’INCLUSIONI ATIVA S.I.A
Su
Comunu de Seddori capufila de su Distretu Sòtziu-Sanitàriu Asl 6 Seddori fait
sciri ca, cun Decretu nu. 26 de maju 2016, su Ministeru de su Traballu e de is
Polìticas Sotzialis impari a su Ministeru de s’Economia e de sa Finantza, at
donau is arrègulas po ativai su servìtziu de Sustennu po s’Inclusioni Ativa,
inditendi is critèrius e is protzeduras de sighiri. Su Sustennu po s’Inclusioni
Ativa est un’atzioni po cumbati sa poburesa chi previdit sa cuntzessioni de
contributus a is famìlias chi funt in dificultadi econòmicas, innoi ddoi funt
minorennis, fillus àbilis a manera diferenti o fèminas prìngias de assumancu 5
mesis. Su contributu est acapiau a unu progetu apariciau asuba sa persona chi
pertocat s’ativatzioni sotziali e su traballu. S’obietivu est cussu de agiudai
is famìlias a andai innantis e contrastai sa poburesa. Po otenni su contributu
is famìlias depint tenni cuscus rechisidus:
-
Rechisidus familiàris:
ddoi depit essi assumancu unu minorenni, o unu fillu àbili a manera diferenti,
o una fèmina prìngia;
-
Rechisidus econòmicus: ISEE prus pagu de 3.000 èurus;
-
Valutazioni de
s’abisòngiu: s’at a averiguai sa situatzioni de sa famìlia donendi atentzioni a
is situatzionis diferentis e si depit otenni unu puntègiu de assumancu 45.
Is rechisidus ant a essi averiguaus sigundu s’ISEE in
vigèntzia; su contributu econòmicu at a essi donau po mesu de una “carta
eletrònica”. Is domandas depint essi presentadas in su Comunu de Residèntzia a inghitzai de su 2 de
cabudanni 2016 finas a su 30 de mesi de idas 2016 cumpilendi su mòdulu apòsitu.
COMUNU DE SEDDORI
Provìntzia de su Campidanu de Mesu
ARCHÌVIU STÒRICU COMUNALI
REGULAMENTU DE GESTIONI
E FUNTZIONAMENTU
Aprovau cun Deliberatzioni de su
Consillu Comunali nu. 66 de su 21-12-2015
Art. 1
PRINTZÌPIUS
FUNDAMENTALIS
1. Candu is
documentus de un’ Amministratzioni Pùblica ant acabbau sa funtzioni
amministrativa insoru, si depint fai de is scioberus. Is documentus chi non
tenint valori funt arrogaus, invecias cussus chi tenint importàntzia po
s’atividadi amministrativa e chi pertocant pràticas serradas de prus de 40
annus funt portaus in s’Archìviu Stòricu si funt ùtilis po finalidadis
culturalis, amministrativas o giurìdicas.
2. Is
archìvius e is documentus de s’Enti, funt Benis Culturalis e, po custu, sighint
is disponimentus de lei in matèria de benis culturalis segundu s’art. 54 de su
D.Lgs.vu 42/2004 (e àteras intregratzionis e modificatzionis). Funt puru asuta
su regimi de su Demàniu Pùblicu e duncas non si podint distrugi. Cònscia de
totu custu s’Amministratzioni Comunali de Seddori organizat e disciplinat su
funtzionamentu de s’Archìviu Stòricu Comunali in su rispetu de sa normativa in
vigèntzia natzionali e regionali asuba s’archivìstica.
3. Su
patrimòniu documentàriu de s’Archìviu Stòricu at a essi ammanniau portendinci,
dònnia tanti, is documentus sceraus po essi allogaus a manera permanenti in
s’archìviu de depositu, segundu is normativas
vigentis in matèria. In prus, su patrimòniu de is documentus si podit
ammanniai siat cun achistus, siat cun donatzionis fatas de atrus sugetus
pùblicus o privaus chi siant acapiaus a sa stòria de sa comunidadi.
Art. 2
FUNTZIONIS E
FINALIDADIS
1. In
cunforma a sa L.R. nu. 14 de su 20 de cabudanni 2006 e de su D.Lgs.vu nu. 42 de su 22 de gennàrgiu 2004, (Còdixi
de is Benis Culturalis e de su Paesàgiu) e de su D.P.R. nu. 445 de su 28 de
mesi de idas 2000 (Testu Ùnicu de is disponimentus legislativus e regulamentaris
in matèria de documentatzioni amministrativa), s’Archìviu Stòricu Comunali
acumprit is funtzionis de cunservatzioni, ordinamentu e inventariatzioni de su
patrimòniu documentàriu; assigurat sa consultatzioni e sa valorizatzioni de su
patrimòniu, promovit is atividadis didàticas, divulgativas e de circa stòrica,
in collaboratzioni cun sa Biblioteca/Mediateca Comunali, sa Scola, s’ Universidadi
e is atrus Entis e Istitutus. Acumprit una funtzioni essentziali po agatai
informatzionis tzertas asuta su profilu giurìdicu, s’amparu de sa memoria
stòrica de s’Enti e su diritu de totu is citadinus de podi atzedi a is
informatzionis, a sa formatzioni permanenti e po connosci sa stòria de su logu.
Art. 3
SA SEA
1. S’Archìviu Stòricu, chi non tenit personalidadi
giurìdica pròpia, rapresentat una parti de s’organizatzioni intro de su Comunu.
2. Issu s’agatat a dì de oi in Bia Riva Villasanta ex
edifìtziu Munitzipali de propriedadi de su Comunu de Seddori.
3. In sa sea ddoi funt totu is atretzaduras e is
mòbilis chi serbint po s’acumprimentu de su Servìtziu Archivìsticu.
Art. 4
PERSONALI
1.
S’Amministratzioni Comunali de Seddori pigat s’impinnu de, in su rispetu de sa
normativa in vigèntzia asuba sa gestioni de is archìvius, nci ponni a traballai
personali cualificau.
2. Si sa
gestioni de su Servìtziu Archivìsticu non podit essi acumpriu e coordinau totu
cun su personali de s’Enti, custu si impinnat a circai professionistas esternus
po traballai in s’Archìviu, inclùdius puru is assòtzius de volontàriau; sempri
po mesu de cunventzionis apòsitas e arrispentendi is standard prevìdius de sa
normativa e intendendi sempri sa Subraintendèntzia Archivìstica po traballai a
manera giusta.
Art. 5
ABERTURA A SU
PÙBLICU
1. S’Archìviu
Stòricu acumprit su servìtziu a su pùblicu sigundu oràrius, modalidadis e
inditus donaus de su Responsàbili de su Setori Cultura Istrutzioni e Sport,
impari a is Servìtzius Culturalis e cunsiderendi is risorsas umanas ed
econòmicas disponibilis.
2. Si ddoi
funt situatzionis particularis s’at a podi aberri puru in àteras diis.
3. S’at a
podi serrai a su pùblicu si ddoi funt problemas gravis o esigèntzias de
servìtziu particularis chi ant a essi publicizadas in tempus.
Art. 6
PO
ATZEDI A S’ARCHÌVIU STÒRICU
1. Po atzedi a s’Archìviu tocat amustai unu documentu
de identitadi e presentai rechesta umperendi is mòdulus giai prontus e dichiarendi:
a. Is datus personalis de su richiedenti;
b. Argumentu de sa circa;
c. Finalidadi de sa circa;
d. Assuntzioni de responsabilidadi;
Po dònnia argumentu tocat a cumpilai unu mòdulu.
2. Po atzedi a s’Archìviu serbit un’ autorizatzioni po
contu de su Responsàbili de su Setori Cultura, Istrutzioni e Sport.
3. Si ddu ritennit netzessàriu su Responsàbili podit
negai o annullai s’autorizatzioni.
4. No ant a essi arricidas rechestas chi non funt
craras asuba su traballu de circa chi si depit fai.
5. Non podint intrai is chi funt stètius escludius de
àterus archivius o bibliotecas.
7. S’intrada e sa consultatzioni funt a gratis.
Art. 7
PRÈSTIDU
1.
Su materiali
archivìsticu non si podit prestai, foras de derogas particularis;
2.
Is documentus si
podint prestai a is Amministratzionis Comunalis po arrexonis de ufìtziu e sceti
su tempus chi serbit po s’acumprimentu de is pràtica amministrativas.
3.
Si podit fai su
prèstidu, temporàneu, a istitutzionis culturalis pùblicas e privadas chi ddas
rechedint po mustras e esponiduras, fatu chi siat su nulla-osta de su Ministeru
de is Benis Culturalis, po mesu de sa Subraintendèntzia Archivistìca e su verbali
de cunsigna e responsabilidadi, sutascritu de su titolari de s’Enti interessau
o de unu delgau cosa sua.
Art. 8
CONSULTABILIDADI
DE IS DOCUMENTUS
1. Totu is documentus de s’Archìviu Stòricu si podint
consultai, foras de cussus riservaus chi s’arreferrint a datus personalis asuba
sa saludi de is personas, sa vida sessuali cumenti inditau de sa normativa in
vigèntzia.
2. Non si podint consultai is documentus chi non funt
inventàriaus o chi non funt ordinaus. Si podit fai un’ecetzioni sceti si ddoi
at s’autorizatzioni de su Responsàbili de s’Archìviu, in antis de ai intendiu
sa Subraintendèntzia Archivìstica. Non si podint consultai nimancu is
documentus chi funt dannegiaus.
Art. 9
MODALIDADI
DE CONSULTATZIONI
1. In
s’Archìviu non si podit intrai cun borsas, cartellas o àterus contenidoris.
2. Sa consultatzioni si depit fai me is spàtziu
apòsitus e si podint consultai sceti tres documentus a sa dì chi depint essi donaus
unu a unu. Is circadoris depint allogai asuba sa mesa de consultatzioni sceti
is strumentus chi serbint po sa circa e depint fai sa consultatzioni umperendi
is guantus e donendi atentzioni a su manixu de is documentus. Ddoi ant a essi
controllus in intrada e in bessida.
3. In su mentris de sa consultatzioni su circadori non
podit:
a) ponni follius asuba de is documentus
po scriri;
b) fai fotocopias, fotografias o
riprodusi is documentus cun àteras cosas chena autorizatzioni;
c) ponni is documentus in disordini;
d) strobai is àterus studiosus, papai e
bufai o fai àterus dannus a is documentus.
4. Acabbada sa consultatzioni is documentus arricius
ant a depi essi torraus a s’Archìvista chi ddus at a ponni a postu.
Art. 10
CHI
NON PODIT ATZEDI A SA CONSULTATZIONI
1. Chinisiat no arrespetit is normativas de custu
regulamentu no at a pod atzedi a sa consultatzioni de is documentus de
s’Archìviu Stòricu, fata chi siat comunicatzioni a sa Subraintendèntzia
Archivìstica e a sa Subraintendèntzia de is Benis Libràrius e Documentàrius.
Art. 11
RIPRODUTZIONIS
1. A su circadori/studiosu chi ndi fait domanda podit
arriciri fotocopias de documentus, ma non prus de 3 còpias. Sa domanda dda
depit fai in su mòdulu apòsitu inditendi is motivus. Su permissu non balit cumenti
a deretu de propriedadi. Non si podint fotocopiai is documentus bècius.
2. Po fai is fotografias de is documentus cun mesus
pròpius tocat a fai sa domanda cumpilendi su mòdulu apòsitu e serbit
s’autorizatzioni de su Responsàbili chi depit averiguai chi non si utilizit su flash o àteras cosas chi
dannegint su documentu.
3. Is fotocopias e is fotografias si depint fai in
s’Archìviu e cun su personali acanta. Si is documentus funt bècius meda, su
Responsàbili podit negai s’autorizatzioni.
4. Is fotocopias tocat a ddas fai donendi atentzioni meda
po no fai dannu a is documentus;
5. Non si podint fotografai e ni fotocopiai is librus
antigus, pruschetotu cussus mannus. Nimancu is librus scritus a manu, ni is
òperas antigas e de valori.
6. S’Amministratzioni
si riservat de stabiliri su tanti de fai pagai po is fotocopias de is
documentus.
Art. 12
PUBBLICATZIONI
DE IS RIPRODUTZIONIS
1.
Sa
pubblicatzioni de is documentus fotocopiaus o fotografaus depit essi fata sceti
a segus de autorizatzioni donada de su Responsàbili de setori cumpilendi unu
mòdulu apòsitu.
2.
Is studiosus pigant s’impinnu de inditai su
documentu stòricu impreau e de arregallai a s’Archìviu Stòricu una còpia de sa
tesi de laurea o de sa pubblicatzioni fata.
Art.13
VALORIZATZIONI
1.
S’Amministratzioni Comunali
de Seddori liat s’impinnu de valorizai su Servìtziu Archivìsticu realizendi atividadis
didàticas cun sa scola cun sa finaladadi de fai acostai is pipus e is piciocus
a sa circa stòrica e po ddis fai cumprendi s’importàntzia de allogai e amparai
sa documentatzioni po tutelai sa memoria stòrica de sa comunidadi.
2.
S’Archìviu Stòricu
promovit esponiduras, mustras e atòbius po fai connosci a totus su patrimòniu
archivìsticu, su servìtziu, is finalidadis e su funtzionamentu cosa sua, in
collaboratzioni cun is atrus Istitutus de sa Cultura de su territòriu, cumenti
sa Biblioteca Comunali, su Museu e is atrus Archìvius privaus.
Art.14
DISPONIMENTUS
DE ACABBU
1.
Po su chi non est
prevìdiu in custu regulamentu, tocat a s’indiritzai a is leis in vigèntzia chi
disciplinant sa matèria asuba is Archìvius Stòricus e sa consultatzioni insoru.
Art.15
INTRADA
IN VIGÈNTZIA
1. Cun deliberatzioni de su Consillu Comunali custu
regulamentu est publicau in s’Albu Pretòriu
po 15 diis e a pustis intrat in vigèntzia.
COMUNU DE SEDDORI
Provìntzia de su Campidanu de Mesu
MESI
DE ARGIOLAS – LUGLIO 2016
Novas de su Comunu
ALLEGAU 2 – PIANU NOU
(non benefitziàriu de pianu Lei 162/98 – annu 2016)
(DE PORTAI A S’UFÌTZIU PROTOCOLLU INTRO DE SU 25 DE AUSTU 2016)
OGETU: Lei 162/98 –
PIANUS PERSONALIZAUS DE AGIUDU PO PERSONAS CUN DISABILIDADI GRAVI – RECHIESTA DE APRONTADURA
PIANU NOU ANNU 2016 (MESIS DE LADÀMINI, DONNIASANTI E IDAS 2016)
Su/Sa sutascritu/a
_____________________________________ nàsciu/a in________________
_____________________ su
_____________________ e residenti in ______________
in Bia
_________________________ nu.
___________ Tel.
______________________
Castiau s’avisu
pùblicu, e tenendi is rechisidus inditaus e sa certificatzioni sanitària definitiva donada in cunforma a s’art. 3 comma 3 de
sa Lei 104/1992, intro de su 31.12.2015
DOMANDAT
De aprontai su
pianu personalizau in cunforma a sa normativa
po s’annu 2016 (mesis de ladàmini, donniasanti e idas 2016)
Su/Sa sutascritu/a dichiarat ca si sa Regioni ddi donat su
finantziamentu de su pianu, bolit
aprontai su progetu in custa forma :
DIRETA |_| INDIRETA
|_|
(coop. Comunu) (assuntz. Cuntratu collab. Domèstica)
Su/Sa
richiedenti, autorizat s’Enti a s’impreu de is datus personalis in cunforma
a su D.Leg.vu nu. 196/2003, po
s’acumprimentu de s’incartamentu.
data
__________________
Su Dichiaranti
______________________
Allegaus:
° 1)Còpia definitiva de su
certificau de su dotori Lei 104/92, art. 3, comma 3 cun data a su
31.12.2015 |_|
° 2) Allegau B) – Scheda Saludi cumpilada de su
dotori de famìlia |_|
° 3) Allegau D) –
Autocertificatzioni;
° 4) Còpia de s’ ISEE 2016 ISEE
2016 prevìdiu de su DPCM 159/2013, art. 6 (ISEE po Prestatzionis sòtziu- sanitàrias), includia DSU, agiornau sigundu sa lei nu. 89 de su 26.05.2016
art. 2 sexies e de su Decretu Interministeriali nu. 146 de su 01.06.2016 ;
° 5) Còpia documentu de identidadi bàlidu de su richiedenti |_|
A su Comunu de SEDDORI
UFÌTZIU SERVÌTZIU SOTZIALI
DOMANDA PO SU CONTRIBUTU INTEGRATIVU CÀNONI DE
LOCATZIONI- ART. 11 L. 431/98 – ANNU 2016
Su/Sa dichiaranti
CUADRU (A)
Sangunau _________________________________________________________________
Nòmini
__________________________________________________________________
Nàsciu in
_______________________________ Prov.
_______ su________________________
Stadu Tzivili
_________________________ Mascu/Fèmina
Còdixi fiscali
__________________________________________________
Residenti in SEDDORI in
Bia_______________________
nu. _____
Telèfunu _______________________________
DOMANDAT
De arriciri
su contributu econòmicu integrativu chi pertocat is risorsas de su fundu natzionali de sustennu po atzedi a is domus
in locatzioni, in cunforma a s’art. 11 de sa lei 09.12.1998 nu. 431 e de
su Decretu de su Ministeru Traballus
Pùbblicus 07.06.1999 – ANNUALIDADI’ 2016
PO CUSTU
Cunsapevoli
de sa responsabilidadi penali si dichiarat su frassu in cunforma a s’art. 76 de su
DPR 445/2000 e puru a sa decadèntzia de is beneficus arricius de su
provedimentu emanau asuba una
dichiaratzioni frassa in cunforma a s’art. 75 de su DPR 445/2000 e cunsapevoli
chi su contributu at a essi donau de su Comunu de Seddori.
Su
sutascritu, ligiu custu bandu publicau in s’albu pretòriu de su Comunu,
DICHIARAT
(poni una cruxi)
|_| A) Essi residenti cun sa famìlia cosa sua in
su Comunu de Seddori, candu presentat sa domanda;
|_| B) Essi residenti in sa domu po sa cali si
domandat su contributu, candu presentat sa domanda;
|_| C) Essi, imparai a sa famìlia cosa sua, citadinus
italianus est a nai citadinus de unu Stadu
de s’Unioni Europea, chi tengiat permissu po abarrai, iscritus me is
listas de su centru servìtzius po su traballu o chi tengiat un’atividadi
autorizada e unu certificau stòricu de residèntzia de assumancu 10 annus in su
territòriu natzionali o de assumancu 5 annus in sa matessi regioni;
|_| D)
Non tenni una domu de edilitzia residentziali pùbblica,;
|_| E) Non tenni deretus de propriedadi asuba
una domu in cunforma a s’art. 2 de sa L.R. 13/89;
|_| F) No
essi titolari, de cuntratus de locatzioni de unidadis immobiliaris allistadas
me is categorias catastalis A1, A8 e
A9);
|_| G) Essi titolari de unu cuntratu de
locatzioni a impreu residentziali de unidadis immobiliaris de propriedadi
privada, ocupada cumenti a domu printzipali, chi s’agatat in su Comunu de
Seddori.
Su cuntratu de locatzioni depit:
° essi stipulau in cunforma a sa
normativa vigenti e depit essi cussu po sa domu printzipali;
° essi allistau cun unu cuntratu
regulari in s’ufìtziu de su registru;
° abarrai innoi po totu su periodu
in chistioni.
|_|
H) De non beneficiai de àterus
contributus chi pertocant su cànoni de locatzioni po s’annu 2016;
|_|
I) No tenni cuntratus de locatzioni stipulaus tra parentis;
|_| L) De no essi benefitziàrius de contributus provenientis
de programmas de interventu similis.
CUADRU (B)
De ai stipulau a partiri de _____________________ unu cuntratu de
locatzioni a impreu abitativu po sa domu in Seddori: Bia/Pratza _____________________________
Nu. ________ CAP _______________
Proprietàriu de sa domu:
______________________________________________________
Data de stìpula :
_______________________________________________________________
Datus de sa registratzioni: Nu. __________________ SERIE
__________________________
Registrau in s’ufìtziu:
______________________________________________________
Data registratzioni de su cuntratu:
__________________________________________________
Decurrèntzia cuntratu:
__________________________________________________________
Scadèntzia cuntratu:
____________________________________________________________ Cànoni de locatzioni a su mesi
__________________________________________
CUADRU (C)
Ca su tanti de pagai a s’annu de su
cànoni de locatzioni est paris a
€. _________________________
CUADRU (D)
Ca su valori ISEE de sa famìlia
(cumenti arrisultat de s’ISEE ordinàriu determinau in cunforma a su DPCM 159/2014, art. 1 e 2, chi pertocat
su rèditu annu 2014) est paris a €. _____________________
CUADRU (E)
Ca sa famìlia ca utilizat sa domu
est formada de:
Parentis Sangunau
e Nomini Logu e data nàscida
|_| de ai ligiu su Bandu e is
normativas chi ddoi funt;
|_| de acetai totu is conditzionis
inditadas in su bandu;
|_| de comunicai luegus a su Comunu
dònnia acadessimentu chi mudit is rechisidus rechestus.
Si allegant is documentus chi
sighint (inditai cun una cruxi):
|_| Fotocopia de su documentu de identidadi
bàlidu de su richiedenti;
|_| Fotocopia de su cuntratu de locatzioni
registrau in s’ufìtziu de su registru;
|_|
Fotocopia documentu chi atestit sa pagamenta de s’imposta de registru, relativa
a s’ùrtimu annu;
|_|
Documentatzioni relativa a sa categoria catastali de sa domu;
|_| Fotocopia
de is arrìcidas chi averiguant sa pagamenta de su cànoni de locatzioni finas a
su mesi de LÀMPADAS 2016 (is atras ant a depi essi presentadas de su
benefitziàriu innantis de arriciri su
contributu);
|_|
Fotocopia de su permissu de residèntzia (si funt citadinus de Stadus chi non
funt de s’Unioni Europea), certificau
stòricu de residèntzia de assumancu
dexi annus in su territòriu natzionali o 5 annus in sa matessi regioni (decretu
Lei 25.06.2008, nu. 112 – Capu IV art. 11, mudau cun lei 6 austu 2008, nu. 133;
|_| Còpia
ISEE 2016 ordinàriu determinau in cunforma a su DPCM nu. 159/2013;
|_| Dichiaratzione sostitutiva atu notòriu (si
s’ISEE est paris a zeru o prus pagu de su tanti de su cànoni);
|_| Atra documentatzioni.
Si sa domanda benit atzetada, si pedit de arriciri su
contributu po mesu de (poni una cruxi in sa boxi chi interessat)
|_| in su contu correnti: C/C
BANCÀRIU O POSTALI sciendi ca is
ispesas po is operatzionis bancàrias funt a càrrigu de su dichiaranti.
C/C
nu. ____________________ de sa banca ________________ filiali de __________________
Intestau a
______________________________________________________________________
Còdixi Iban
_______________________________________________
(N.B. po importus prus mannus
de €. 1.000,00 est obligatòriu
s’acreditu in su C/C)
|_|
a manu – a su dichiaranti (sceti
po importus prus pagu de €. 1.000,00)
Seddori, ______________
FIRMA DE SU DICHIARANTI
_______________________________
In cunforma a s’art. 38 de su DPR
445/2000, sa dichiaratzioni est sutascrita de s’interessau ananti de su
dipendenti o imbiada impari sa fotocopia no autenticada de unu documentu a
s’ufìtziu cumpetenti, po mesu de fax, o po mesu de sa posta.
In cunforma a su decretu legislativu
nu. 196/2003 , is datus personalis
arregortus ant a essi manixaus, puru po mesu de computer, sceti po custu
protzedimentu.
DOMANDA DE
FINANTZIAMENTU
PO APRONTAI UNU PROGETU ISPERIMENTALI DE SPORT
TERAPIA PO PERSONAS CUN DISABILIDADI - DELÌBERA REGIONALI NU. 63/14 DE SU
15.12.2015
Plus Distretu de Seddori - Plus Distretu de Guspini
A su Spet.li Comunu de Seddori -
Plus Seddori
A su Responsàbili de
su Setori Servìtzius Sotzialis e a sa Persona
Ufìtziu po sa programmatzioni e sa gestioni de is servìtzius
a sa persona
Bia Carlo Felice, 201 - 09025 Seddori
Su
sutascritu __________________________________________ nàsciu in _____________
su____________________
e residenti in
___________________________________________
indiritzu
_________________________________________________________________
in calidadi de Rapresentante
Legali de_________________________________________
________________________________________________________________________
in associatzioni cun:
1)
________________________________________________________________________
2)
________________________________________________________________________
3)
________________________________________________________________________
4)
________________________________________________________________________
(N.B. inditai sa
denominatzioni cumpleta de s’Assòtziu capufila e, puru, de cussus chi funt in
assòtziu) cun sea legali in su Comunu de ____________________________
Indiritzu_____________________________nu.
tel._______________ nu. fax ___________
e-mail
__________________________________________________________________
Nòmini, Sangunau e nu. de telèfonu po
comunicatzionis____________________________________
TIPOLOGIA DE SU SUGETU RICHIEDENTI:
Forma sola:
£ Assòtziu assotziau CIP
Inscritu in s’albu regionali
de is sotziedadis sportivas _________________________________
A su nr________________ de
su ________
£ Assòtziu assotziau
a unu Enti de Promotzioni Sportiva inscritu in s’albu regionali de is
sotziedadis sportivas _____________________
su nr________________ de su ______
£ Assòtziu
benemeritu de su CONI
allistau in s’albu regionali de is sotziedadis
sportivas_________________________________ nr________________ de
su____________________
Forma comuna:
Assòtziu capufila:
_________________________________________________
allistau in s’albu regionali
de is sotziedadis sportivas _________________________________
a su nr________________ de su
________
1) Àteru Assòtziu
____________________________________________________
inscritu in s’albu regionali de is sotziedadis sportivas _________________________________
a su nr________________ de
su ________
2) ) Àteru Assòtziu
_____________________________________________________
inscritu in s’albu regionali de is sotziedadis sportivas _________________________________
a su nr________________ de
su ________
2) ) Àteru Assòtziu
_____________________________________________________
inscritu in s’albu regionali de is sotziedadis sportivas _________________________________
a su nr________________ de
su ________
2) ) Àteru Assòtziu
_____________________________________________________
inscritu in s’albu regionali de is sotziedadis sportivas _________________________________
a su nr________________ de
su ________
DOMANDAT
Sa cuntzessioni de unu
finantziamentu po aprontai unu progetu de Sport
Terapia, allegau a sa custa, de realizai in sa Provìntzia Sud Sardigna – ex
Provìntzia de su Campidanu de Mesu.
£ In su territòriu chi pertocat su Plus Seddori
£ In su territòriu chi pertocat su Plus Guspini
TIMBRU E FIRMA DE SU RAPRESENTANTI LEGALI DE S’ASSÒTZIU CAPUFILA
_______________________________________________________________________
Is sutascritus
Rapresentantis Legalis de custus Assòtzius dichiarant de aprovai custu
progetu.
1) ASSÒTZIU
______________________________________________________
FIRMA DE SU RAPRESENTANTI
LEGALI____________________________________
2) ASSÒTZIU
______________________________________________________
FIRMA DE SU RAPRESENTANTI
LEGALI____________________________________
3) ASSÒTZIU
______________________________________________________
FIRMA DE SU RAPRESENTANTI
LEGALI____________________________________
4) ASSÒTZIU
______________________________________________________
FIRMA DE SU RAPRESENTANTI
LEGALI____________________________________
OGETU: PIANUS PERSONALIZAUS PO PERSONAS CUN
DISABILIDADI GRAVI ART. 3 COMMA 3, LEI
104/92 LEI 162/98 – DELÌBERA GIUNTA REGIONALI NU. 38/13 DE SU 28.06.2016.
Su/Sa sutascritu/a__________________________
Nàsciu/a
in______________________________
su_____________________________ e residenti in________________________________
in
bia________________________________________nu° _________
Tel. _____________________________ in calidadi de
___________________________________
DOMANDAT
De aprontai unu
Pianu Personalizau de Sustennu in cunformidadi a sa Lei 162/98 po contu de:
Sangunau
____________________ Nòmini_____________________nàsciu in
________________
su___________________ e residenti in Serrenti in Bia
____________________________
PO CUSTU ALLEGAT:
·
fotocòpia de sa certificatzioni de disabilidadi
gravi arrìcia in cunformidadi a s’art. 3, comma3, de sa Lei 104/92;
·
certificatzioni ISEE e DSU allegada donada in
cunformidadi a su D.P.C.M. 159/2013;
·
dichiaratzioni sostitutiva de s’atu de notoriedadi
(ALL. D);
·
fotocòpia documentu de identidadi personali – in
balididadi – de su richiedenti e de su benefitziàriu;
·
scheda saludi (ALL. B) donada de su dotori chi curat sa
persona cun disabilidadi ;
·
mòdulu dotori;
·
mòdulu po is permissus
Lei 104/92.
Su richiedenti autorizat s’Enti a su manixu de is
datus personalis sigundu su D. Lgs.vu 196/2003.
Serrenti,
su__________________
Su
Richiedenti
_________________________________
COMUNU DE SEDDORI
Provìntzia de su Campidanu de Mesu
MESI
DE LÀMPADAS – GIUGNO 2016
Novas
de su Comunu
DOMANDAS
PO PARTECIPAI A SU PROGRAMMA ISTADI
IMPARI 2016
SA
RESPONSÀBILI DE IS SERVÌTZIUS SOTZIALIS E A SA PERSONA
Fait sciri a totus ca
intro de is ativadis organizadas in sa Luodoteca e in su Centru de Agregatzioni
Sotziali e a manera particulari po su chi pertocat su programma ISTADI IMPARI 2016 si funt organizendi gitas
po pipius e piciocus. Is Avisus cun totu is informatzionis e is mòdulus po fai
sa domanda ddus agatais me is ufìtzius de se is Servìtzius Sotzialis in Bia A.
Riva Villasanta 17 o in su giassu internet de su Comunu. Po dònnia gita ant a
essi atzetadas is primu 50 domandas chi arribant. Si ddoi funt postus
disponìbilis si podit partecipai a prus de una gita.
Seddori, su 12.07.2016
SA RESP. DE
IS SERVÌTZIUS SOTZIALIS E A SA PERSONA
Luisa Angela Pittau
SU 9 E SU
10 DE MESI DE ARGIOLAS – ARREGORDAUS SA PAXI DE SEDDORI
Cussu tratadu de paxi
iat donau a sa Sardigna 10 annus de tranchillidadi lassandidda assèbiu. Fiat
s’ùndici de mesi de argiolas de su 1355 e Seddori fiat torra protagonista de
unu momentu importanti de sa stòria medioevali sarda. Su 9 e su 10 de argiolas 2016
in Seddori eus arregordai e torrai a bivi custu acadessimentu stòricu
fondamentali chi rapresentat su Tratadu tra su Rennu de Aragona e su giudicau
de Arborea. Su 9 de argiolas ddoi at a essi una rapresentatzioni teatrali po
s’amostai cumenti bivinat in cussus tempus. Sa circadora e studiosa Michela
Floris at aprontau unu stùdiu asuba is documentus de cussu perìudu istòricu e a
manera particulari at studiau is
documentus de su studiosu Gianni Mereu chi ddu at arregortus in su libru cosa
sua denominau “Sa paxi de Seddori, 11 de argiolas 1355”.
At a essi teatralizada
sa stòria de una famìlia pobura de cussus tempus e de totu is dificultadis chi
ddoi fiant. Is dialogus ddus at scritus sa regista e atora Rosalba Piras. Is
atoris ant a essi Piras e totu e calincunu collega cosa sua de Abaco cun sa
collaboratzioni de is atoris de s’Assòtziu Su Spassiu e de àterus seddoresus
ammachiaus po sa stòria e su teatru e cun sa collaboratzioni puru de sa famìlia
Villa. Ddoi ant a essi puru is sordaus bistius cun s’armatura insoru –
Cumpangia d’Armis Mediaevalis. Sa rapresentada dd’ant a fai in su Casteddu de
Seddori a is noi oras de a merì (21.00) su 9 de argiolas. S’incras, su 10 de
argiolas ant a fai, sempri in su Casteddu, unu cunvegnu a is ses de a merì
(18.00) asuba sa paxi e su momentu stòricu importanti chi pertocat.
AVISU
PIANUS PERSONALIZAUS PO PERSONAS CUN DISABILIDADI
GRAVI, LEI 162/98 – DOCUMENTATZIONI
DISPONÌBILI
LEI 162/98- PIANUS NOUS PERSONALIZAUS DE
AGIUDU
SI FAIT SCIRI A TOTU IS
INTERESSAUS CA SA REGIONI SARDIGNA, CUN DELIBERATZIONI G.R. nu. 38/13 DE SU
28/06/2016:
AT
AUTORIZAU SA PRESENTATZIONI DE IS PIANUS NOUS PO IS PERSONAS CHI TENINT SA
CERTIFICATZIONI DE DISABILIDADI COMENTI INDITAU IN S’ARTÌCULU 3 COMMA 3 DE SA
LEI 104/1992 A SA DATA DE SU 31 DE IDAS 2015 E CHI ANT A BALLI DE SU 01.10.2016
A SU 31.12.2016 SIGUNDU IS CRITÈRIUS IN VIGÈNTZIA INDITAUS IN SA DELÌBERA G.R. NU. 9/15 DE SU 12.02.2013 ACAPIADA A
CUSTU AVISU;
DUNCAS
TOTUS IS INTERESSAUS CHI TENINT CUSTUS RECHISIDUS PODINT DOMANDAI TOTU IS INFORMATZIONIS
NETZESSÀRIUS A SU SERVÌTZIU SOTZIALI PROFESSIONALI.
Seddori, su 04-07-2016 SA
RESPONSÀBILI DE SU SERVÌTZIU
Luisa Angela Pittau
ATIVATZIONI DE SU SPORTELLU DE SU CENTRU STÒRICU
Po fai partecipai de
prus is citadinus e a pustis de s’istèrrida de su PIANU PARTICOLARI DE SU
CENTRU DE FORMATZIONI ANTIGA, sigundu is disponimentus de su Pianu Paesagìsticu
Regionali in vigèntzia e is su rispetu de is inditus donaus de sa RAS, su
Comunu de Seddori at ativau su sportellu de su Centru Stòricu. Chinisisiat
interessau podit castiai is documentus po averiguai si ddoi siant problemas o
cosas chi no torrant. S’ufìtziu at a essi abertu a su pùblicu su mèrcuris a
merì de is cuatru a is ses (16.00-18.00) me is localis de sa Domu Concu bècia
(ex Casa Concu) ca immoi est sa sea de su Consillu Comunali in Bia XXIV Maju. S’Ufìtziu at essi abertu finas a su 10 de austu 2016.
SU
RESPONSÀBILI DE SU SERVÌTZIU TÈCNICU
Ing.
Ignazio Pittiu
AVISU PÙBLICU PO
INCARRERAI SU BARATU AMMINISTRATIVU
S’Amministratzioni
Comunali fait sciri a tous ca bolit sperimentai su “Baratu Amministrativu” po
donai sa possibilidadi a is citadinus de su Comunu de Seddori de podi ridusi is
tributus comunalis de pagai (comenti a TARI, TASI IMU) traballendi a gratis po
sa comunidadi. Is tributus depint essi cussus de su 2015. Sa domanda depit essi
presentada intro de su 24/06/2016 in s’Ufìtziu Protocollu de su Comunu. S’Avisu e is mòdulus de domanda ddus agatais in su giassu internet acapiaus
a sa nova.
SA RESPONSÀBILI DE IS SERVÌTZIUS
SOTZIALIS E A SA PERSONA
Ass.te Soc. Luisa Angela Pittau
PULIDURA DE IS
STRADAS DE SU COMUNU DE SEDDORI ANNU 2016-06-21
Totu is stradas de
seddori ant a essi pallida sighendi unu calendàriu chi dònnia citadinu podit
castiai. Su territòriu de Seddori est pratziu in 4 zonas (una in Sanluri Stato)
innoi ant traballai 6 operàius chi ant pullì is arrugas, assumancu una borta
dònnia duus mesis. Su Sìndigu est cuntentu meda de custu servìtziu e de is
risultaus cosa sua, in custa manera totu is bias de Seddori ant a essi lìmpias,
puru cussas innoi ddoi passat pagu genti. Invecias me is bias prus centralis e
prus traficadas comenti a bia Carlo Felice e bia Garibaldi ant a pulli de prus.
MANIFESTATZIONI DE
INTERESSU PO SU PROGETU HOME CARE
PREMIUM
Sa Responsàbili de is Servìtzius Sotzalis e a sa
Persona fait sciri ca cun Determinatzioni nu. 791 de su 08.06.2016 ant aprovau
s’Avisu Pùblicu e sa modulistica sua po s’achirimentu de manifestatzionis de
interessi po su Progetu Home Care Premium– Progetus innovativus e isperimentalis
de assistèntzia in domu promovius da s’INPS – Gestioni Ex INPDAP. Totu is chi
funt interessaus e tenint is rechisidus de custu avisu pùblicu depint presentai
manifestatzioni de interessi fadendi domanda asuba unu mòdulu giai apariciau e
sutascritu de su rapresentanti legali e ddu depit portai a s’Ufìtziu Protocollu de su Comunu de Seddori intro de su 24 de làmpadas 2016 a sa una.
Totu is mòdulus si podint scarrigai de su giassu internet de su Comunu de
Seddori.
SA RESPONSABILIDADI DE IS SERVÌTZIUS SOTZIALIS E A SA
PERSONA
Luisa Angela Pittau
COMUNU
DE SEDDORI
Provìntzia
de su Campidanu de Mesu
MESI DE MAJU 2016
Novas de su Comunu
AVISU PÙBLICU
ANIMATZIONI ESTIVA PO PIPIUS E PICIOCUS
Si fait sciri a totu is babbus e is
mamas interessaus ca su 1 de làmpadas
2016 a is ùndixi de a mengianu (11.00) me is localis de su Polu Culturali
(pianu nu. 3 – aula 24) s’at a fai una riunioni po presentai su programma de
animatzioni estiva 2016 aprovaus cun
delìbera G.C. nu. 96 de su 26.05.2016.
Is atividadis s’ant
a organizai po:
·
Minorennis de 5 a 12
annus – àrea infàntzia, Ludoteca
·
Minorennis de 13 a 17
annus – àrea Adolescentis/Giòvunus, Spazio
Ragazzi
Bida s’importàntzia de sa
chistioni seis totus inviatus a parteciapi.
Sa Responsàbili de su Servìtziu Sotziali
Luisa
Pittau
AVISU PÙBLICU
CONRIBUTUS PO S’ORGANIZATZIONI DE MANIFESTAZIONIS
SPORTIVAS
Su Responsàbili de su Servìtziu Afaris
Generalis fait sciri ca de su 10.05.2016 agatais publicau in s’Albu Pretòriu de
su Comunu s’Avisu Pùblicu po is Assòtzius e is Sotziedadis sportivas
interessaus chi bolint fai domanda po arriciri is contributus po organizai
manifestatzionis sportivas intro de su 2016, segundu su Tìtulu III de su
Regulamentu Comunali po donai is contributus a is Assòtzius. Totu is
informatzionis ddas agatais in s ‘Avisu e me is mòdulus acapiaus.
Sa
domanda de Contributu e totu sa documentatzioni chi serbit depit essi portada
in Comunu, in s’Ufìtziu Cultura, Turismu e Sport.
Su Responsàbili de su Servìtziu Afaris Generalis
Dr.
Marco Zedda
DOMÌNIGU SU 5 DE LÀMPADAS MANIFESTAZIONI CULTURALI
“GIOCO PINOCCHIO -GIOGU PINEDDU”
Su 5 de làmpadas a is seti de a merì in su Parcu
Comunali S’Arei, in Seddori benei totus a biri su spetàculu Giogu Pineddu chi bit protagonistas is
studentis de sa classi IV e V de sa scola primària e is pipius de sa scola de s’infàntzia. Su palcu at a essi su
pratu birdi comunali. Unu grupu de volontàrius est traballendi totu s’ierru po
realizai custa manifestatzioni e is costusmus de is atoris (berriteddus,
bistireddus); cun unu pogheddu de fantasia, agu e filu, ant tramudau bistiris
bècius in costumus de teatru! Un’atru grupu de personas at traballau po
realizai is scenografias de sa stòria de Pineddu: sa balena, sa bidda dei
balocchi. Po sa mùsica nci at pensau su maistu Pino Aresti e at a sonai sa
Banda Ponchielli. Is dialogus ddus ant scritus is maistus de scola aparicendiddus po is
pipius. S’idea de rapresentai Pineddu-
spiegat s’Assessori a sa Cultura e coordinatrici de su progetu Antonella
Pilloni- nascit de s’atòbiu tra su regista e scenògrafu Marco Nateri e sa gana
de fai calincuna cosa de nou in Seddori. Seis totus invitaus a partecipai.
S’Assessori
a sa Cultura Antonella Pilloni
COMUNU
DE SEDDORI
Provìntzia
de su Campidanu de Mesu
MESI DE ABRILI 2016
Novas de su Comunu
BIBLIOTECA COMUNALI
LUNIS SU 2 DE MAJU 2016 IN SA BIBLIOTECA COMUNALI DDOI
AT A ESSI SA MUSTRA DE IS SARDUS CHI TENINT CENT’ANNUS E PRUS.
Si bireus lunis su 2 de maju a is cincu de a merì in
sa Biblioteca comunali po festegiai su primu annu de abertura de sa biblioteca
cun sa mustra de is centenàrius de Sardigna.
BANDU PO RIDUSI SA TARI- ANNUALIDADI 2015
S’Amministratzioni Comunali at aprovau
cun Detèrmina nu. 580 de su 26 de abrili 2016 su bandu po sa abasciai sa TARI
annualidadi 2015. Ocannu puru s’Amministratzioni Comunali at liau s’impinnu de
agiudai is citadinus in dificultadi donendiddis agiudus sotzialis e tenendi in
cunsideru su numeru de is fillus, su manniori de sa domu e s’ISEE. Is citadinus
chi tenint is rechisidus allistaus in su bandu, podint rechedi su Bonus (est a
nai unu scontu asuba sa TARI) cumpilendi su mòdulu aprontau de s’Ufìtziu
tributus e portendiddu a su Comunu de Seddori intro de su 30 de cabudanni 2016.
Podint rechedi su Bonus is residentis in su Comunu de Seddori chi tengiant
un’ISEE prus bàsciu de 20 mila èurus. Su tanti de su Bonus partit de 18 èurus (
po una famìlia de 5 personas cun domu manna finas a 300 metrus cuadraus) e
arribat finas a 105 èurus ( po una famìlia de 6 personas cun domu manna finas a
100 metrus cuadraus).
Datas de arregordai:
·
su 16 de làmpadas,
iscadèntzia prima rata TARI 2015;
·
su 30 de cabudanni, iscadèntzia
domandas po rechedi su Bonus;
·
su 16 de mesi de idas
2016, iscadèntzia prima rata TARI 2015;
Seddori, su 26.04216 Su
Responsàbili de su Servìtziu Econòmicu Finantziàriu
Rag.
Anna Maria Frau
MUSTRA “RETABLO: LUCE E RINASCITA DI
MARIAROSARIA SPINA”
In su Polu Culturali Scolopi sàbudu su 23 de abrili a
is seti de a merì at a essi inaugurada sa mustra personali de Mariarosaria Spina: Retablo – Luce e Rinascita, po
contu de Rosanna Corti. Sa mustra dda patrotzinat su Comunu de Seddori po valorizai
sa cultura e is artistas de su
territòriu. Spina, artista connota in totu sa natzioni, presentat po sa prima
borta s’òpera cosa sua in Seddori, bidda nadia. Innantis de s’inauguratzioni
s’at a fai una cunferèntzia. Totus funt invitau a partetzipai.
LUDOTECA COMUNALI: ISCRITZIONIS
De lunis s’11 de abrili sa Ludoteca
Comunali torrat a inghitzai s’atividadi sua me is localis de su Polu Culturali
Scolopi. Si
podint iscriri is pipius chi tenint de 5 a 11 annus. Is atividadis si faint su
lunis, su mèrcuris e sa cenàbara de is cuatru de a merì a is ses (16.00-18.00).
Is iscritzionis ddas depeis fai me is mòdulus giai apariciaus de is ufìtzius e
si podint scarrigai de su giassu internet de su Comunu o pigai me is ufìtzius
de su Servìtziu Sotziali.
AVISU PÙBLICU
SERVÌTZIU GESTIONI DE S’ARCHÌVIU
STÒRICU COMUNALI
Avisu pùblicu po presentai Manifestatzionis de
interessi po donai in gestioni su locali chi s’agatat acanta de s’ Archìviu
Stòricu comunali a is Assòtzius chi traballant in su territòriu comunali chi ant
a depi gestiri s’Archìviu Stòricu.
COMUNU DE SEDDORI
Provìntzia de su Campidanu de Mesu
MESI DE
MARTZU 2016
Novas de su Comunu
AVISU PÙBLICU
PO PONNI IMPARI UNU COMITAU CHI PROMOVAT E AVALORIT SU
CIVRAXU DE SEDDORI
SU SÌNDIGU
Cunsiderau chi su 20.03.2016 iscadit sa revisioni de
sa scheda identificativa de is prodotus traditzionalis de sa Regioni Sardigna;
Bidu su D.Lgs.vu nu.
173/1998;
Bidu su D.M. nu.
350/1999;
Cunsiderau netzessàriu providi a sa revisioni de sa
scheda de su Civraxu po su Comunu de Seddori;
IVITAT
Totu is interessaus a partecipai a sa
riunioni chi s’at a fai martis su 15 de martzu de su 2016 a is cuatru e mesu de
a merì (16.30) in sa Sala de su Consillu “Ex Casa Concu” in Bia Lepanto nu. 62.
Po informatzionis podeis telefonai a
s’Agentzia Regionali Laore
-Paola Ugas 338 53572429
-Gerardo Piras 338 5356876
Seddori, su 9 de martzu 2016 SU SÌNDIGU
Alberto
Urpi
AVISU PÙBLICU
PO APRONTAI UNA LISTA DE ABOGAUS PO DDIS
DONAI INCÀRRIGUS DE ASSITÈNTZIA LEGALI.
Su Responsàbili de su
servìtziu AA.GG. fait sciri ca ant publicau un’ avisu pùblicu po presentai is
rechestas de iscritzioni po aprontai una lista de abogaus.
Matèrias
rechestas po essi inclùdius in sa lista.
1.
Diritu Tzivili e
protzeduras esecutivas;
2.
Diritu Amministrativu;
3.
Diritu de su Traballu;
4.
Diritu Penali.
Rechisidus
netzessàrius po essi allistaus.
1.
Iscritzioni in s’Albu de
is Abogaus
2.
Iscritzioni in s’Albu de
is Abogaus de assumancu duus annus;
3.
Non tenni cundennas
penalis chi strobint su patrotziniu;
4.
Non tenni incàrrigus de
traballu puru in su Comunu;
5.
Àterus motivus de
imcompatibilidadi a patrotzinai s’interessi de su Comunu;
6.
Unu curriculum chi
atestit s’esperièntza fata in su setori rechestu;
7.
Tenni una politza
assicurativa po responsabilidadi tzivili.
SELETZIONI
PÙBLICA PO DONAI UN’ INCÀRRIGU DE COLLABORATZIONI CO.CO.CO PO TRABALLAI IN
S’UFITZIU DE SU SÌNDUGU
Si fait sciri a is candidaus ammìtius a sa Seletzioni,
segundu cantu inditau in su Bandu, ca sa Commissioni Esaminadora at stabiliu ca
su collòchiu s’at a fai LUNIS SU 14 DE
MARTZU DE SU 2016 A IS NOI ORAS DE A
MENGIANU.
Su
collòchiu po esaminai is cumpetèntzias de is candidaus at a inghitzai a is noi
oras de a mengianu su 14 de martzu 2016 e s’at a fai in s’Ufìtziu de su
Segretàriu Comunali (in su 1° pianu de
su Comunu, Bia Carlo Felice 201, Seddori). Is chi funt ammìtius a su
collòchiu si depint presentai sa dì a s’ora inditada cun unu documentu de
identidadi bàlidu. Po informatzionis podeis telefonai a su nùmeru: 0709383252 -
Servìtziu Afaris Generalis
SU PRESIDENTI DE SA COMMISSIONI ESAMINADORA
Dr. Marco Zedda
CONTRIBUTUS A IS FAMÌLIAS PO S’ACHIRIMENTU DE IS
SERVÌTZIUS
PO SA PRIMU INFÀNTZIA – ANNUALIDADI 2015
Sa Responsàbili de is
Servìtzius Sotzialis e a sa Persona fait sciri ca cun Determinatzioni nu. 251
de su 26.02.2016 ant aprovau s’Avisu Pùblicu po is contributus de donai a is
famìlias po s’achistu de is servìtzius de primu infàntzia – annuali dadi 2015.
Totu is sugetus chi tenint is rechisidus inditaus in s’allegau A podint
presentai sa domanda cumpilendi su mòdulu apòsitu, allegau B e portendi-dda in
Comunu intro de su 31.03.2016.
S’istàntzia si podit presentai:
- in busta serrada a
su Comunu de Seddori, in s’Ufìtziu Protocollu.
-cun racumandada cun
avisu de arricida, indiritzada a su Comunu de Seddori, Servìtzius Sotzialis e a
sa Persona.
-utilizendi sa PEC a
s’indiritzu de posta eletrònica certificada de su Comunu protocollo@pec.comune.sanluri.vs.it,
Foras de
sa busta ddoi depit essi scritu: “PLUS
trienniu 2013/2015 – Distretu de Seddori. Rechesta Contributus famìlia po
s’achistu de servìtzius po sa primu infàntzia” 2015.
SA
RESPONSÀBILI DE IS SERVÌTZIUS SOTZIALIS E A SA PERSONA
Luisa Angela Pittau
COMUNU
DE SEDDORI
Provìntzia
de su Campidanu de Mesu
Mesi de AUSTU- AGOSTO 2015
AVISU PùBLICU
MèRCURIS SU 5 DE AUSTU 2015 A
IS SES E MESU DE A MERì (18.30) riunioni CUN IS ASSòTZIUS CHI FUNT ATIVAS ME SU COMUNU DE SEDDORI
s’Amministratzioni Comunali bolit atobiai totu is
Assòtzius chi traballant in su Comunu de Seddori, in s’Ufìtziu de su Sìndigu,
mèrcuris su 5 de austu 2015 a is ses e mesu de a merì (18.30) po chistionai de
custus argumentus:
-Programmatzioni sa de 20 “Festa del
Borgo” annu 2015;
-Programmatzioni atividadis culturalis
e de recreu po contu de is Assòtzius comunalis.
S’Assessori
a sa Cultura
Antonella
Pilloni.
Graduatòria provisòria po
donai is contributus a is
Assòtzius sportivus
comunalis.
Su Responsàbili de
su Servìtziu Afaris Generalis fait sciri ca su 31 de argiolas 2015 in s’Albu
Pretòriu ant publicau sa Graduatòria
Provisòria po donai is contributus a is Assòtzius sportivus comunalis segundu
sa L.R. 17.05.1999 nu. 17 aprovada cun Det. De su Servìtzius Afaris Generalis
nu. 253 de su 31.07.2015. Is chi funt interessaus podint fai preguntas o fai
ricursu a s’Ufìtziu Protocollu de su Comunu, intro de su 10 de austu 2015.
Su Responsàbili de su Servìtziu Afaris Generalis
Dr. Marco Zedda
SU COMUNU DE SEDDORI
In
su Comunu de Seddori ddoi bivint prus o mancu 8550 abitantis. Mancai ddoi siant
dudas asuba s’orìgini giusta de su nòmini cosa sua, is testimoniàntzias
istòricas inditant comenti a primu nòmini cussu de SELLORI, nòmini chi agataus
me is documentus medievalis comenti a SE-LORI, SULLURIUM E SELLURI. Totu custus
nòminis arregordant su nòmini cosa sua in sardu est a nai SEDDORI, ca pertocat
sa fertilidadi de su territòriu de Seddori: LORI difatis bolit nai trigu.
Duncas una de is ipotesi mellus avalorada est chi su nòmini SELLORI siat sa
forma cuntrata incurtzada de sa fràsia SU LOGU DE SU LORI (su territòriu de su
trigu) e duncas SELORI, comenti si ligit in s’iscritzioni allogada in sa Crèsia
de Santu Pedru. S’economia fiat in orìgini agro-pastorali, oi invecias is
setoris prus importantis funt s’indùstria, su cummèrciu e is servìtzius. Su
monumentu chi prus caraterizat sa bidda de Seddori est su Casteddu Giudicali
s’ùnicu chi est abarrau e chi si podit visitai de is 88 costruius in Sardigna
in s’epoca medioevali. Costruiu tra su XIII e su XIV sèculu, su Casteddu est
s’unicu, in su gèneri cosa sua, innoi si podit bivi. Oi in su Casteddu, de
propriedadi privada de sa famìlia Villasanta, ddoi at su Museu Risorgimentali
Duca d’Aosta e ddoi funt allogaus, is
arregordus de su Duca, is repertus etiopicus, medioevalis, napoleonicus, de is
duas gherras mondialis, e is lìteras chi si funt imbiaus Nino Villasanta cun
Gabriele D’Annunzio.
COMUNU
DE SEDDORI
Provìntzia
de su Campidanu de Mesu
Mesi de ARGIOLAS- LUGLIO 2015
cunvocatzioni de su consillu
comunali in sètzida straordinària
Si fait sciri a totus ca su Consillu
Comunali dd’ant cunvocau su 20 de argiolas 2015 a is seti de a merì (19.00) in
1° Cunvocatzioni e su 21 sempri de argiolas
a is seti in 2° Cunvocatzioni me is localis de sa Ex Domu Concu cun
s’òrdini de traballu po sa dì chi sighit:
- Aprovatzioni Verbali sètzida pretzedenti.
-
- Aprovatzioni Regulamentu cuntzessioni àreas birdis
de bixinau.
- Cuntzessioni deroga istàntzias in zona B1 de su
PUC po su chi pertocat sa rechesta de cuntzessioni edilizia de su Sig.
Pirastu Augusto, po ndi sciusciai una domu chi s’agatat in bia Luigi
Garau, in Seddori.
- Cuntzessioni temporànea de unu spàtziu a sa
Sotziedadi SOGEI po installai un’antenna GNSS po su Progetu Europeu po
melliorai su tràficu ferroviàriu.
- Variatzioni de Bilànciu de Previsioni 2015/2017-
Assètiu finali.
- Amparu de is ecuilìbrius
de Bilànciu 2015.
- Pròroga po s’acabu de is agevolatzionis TARI
2014.
manifestatzioni “Sanluri 1409. la battaglia trame di
storia” de su 17 a su 19 de argiolas 2015.
De su 17 a su 19 de
argiolas in Seddori s’at a fai una manifestatzioni importanti meda chi
arregordat sa Batalla tra is Sardus e is Aragonesus de su 1409. S’arregordu de
sa Batalla de Seddori rapresentat unu tretu gloriosu de sa stòria de su pòpulu
sardu chi, mancai no apat otènnidu s’indipendèntzia, at gherrau po sa giustitzia,
sa libertadi e s’unidadi de su territòriu suu.
PROGRAMMA:
Cenàbura su 17 de argiolas
a is ses e mesu de a
merì in su Casteddu: Inauguratzioni de sa Manifestatzioni stòricu-culturali
“Sanluri 1409. La Battaglia. Trame di Storia”.
A is seti in su Casteddu:
Arrexonada asuba Sa
Batalla de Seddori cun sa Dot.ssa Michela Floris, su Prof. Pinna e su Prof.
Morandi. Leturas teatralis po contu de ITTE cun sa mùsica de sa cumpangia
STRACASCIU (Maistus de Launeddas).
A is noi oras in su Casteddu:
Laboratòriu
“Tessendo la Soria” in collaboratzioni cun s’atrici Rita Atzeri de sa cumpangia
teatrali IL CROGIUOLO.
Sàbudu su 18 de argiolas
de is noi oras e
mesu in su Centru Stòricu de Seddori.
“Il risveglio del
borgo” rievocatzioni stòrica de sa Seddori medievali.
a is cincu e mesu s’at
a aprontai un’ acampamentu militari po s’amparu de su Casteddu cun atividadis
de animatzioni.
a is ses in su
Casteddu:
Cunvegnu po contu de
Gianni Mereu asuba “La cattura degli schiavi di Sanluri dopo la Battaglia”.
a is otu in Pratza de Santu Pedru
Rapresentatzioni
teatrali po contu de S’Assòtziu stòricu “Memoriae Milites”.
a is noi oras e unu cuartu:
“Alla corte del
Visconte di Narbona” cena medievali po contu de su Chef Alberto Sanna meri de
su ristoranti “Il Campidano” acumpangiada de su binu de sa cantina “Su Entu”.
Ddoi at a essi s’Orchestra da Camera della Sardegna dirìgia de su Maistu Simone
Pittau.
(cena a pagamentu e
cun prenotazioni).
Domìnigu su 19 de argiolas
De is noi oras e
mesu de a mengianu in sa Pratza de su Casteddu.
“Scoprendo il borgo”
passilladas turìsticas po sa bidda.
a is cincu e a is
ses e mesu:
“Seddori s’aprontat
po sa Batalla”
a is noi oras e mesu:
Animatzioni e cumbidu.
COMUNU
DE SEDDORI
Provìntzia
de su Campidanu de Mesu
Mesi de LàMPADAS – GIUGNO 2015
progetu scola po imparai a
nadai
S’uNIONI DE IS cOMUNUS DE SA
mARMIDDA
Organizat su Progetu
Scuola Nuoto 2015 po is minorennis residentis me custus Comunus; podint partecipai
a su progetu totu is piciocus chi frecuentant sa primu classi de sa scola
primària in s’annu scolàsticu 2015/2016 e finas a cuscus chi ant frecuentau sa
de tres classi in sa scola segundària de primu gradu in s’annu scolàsticu
2014/2015. Su cursu po imparai a nadai durat 10 letzionis chi s’ant a fai in sa
piscina de su Consòrtziu Turìsticu “Sa Corona Arrubia”, in su Comunu de
Lunamatrona. Organizau in 2 letzionis a sa cida, po 5 cidas, segundu su
calendàriu chi at a essi comunicau de s’Ufìtziu de su servìtziu sotziali
comunali.
Su cursu at a
inghitzai in su mesi de argiolas 2015 e acabbai intro de su 15 de austu.
Sa cuota de
partecipatzioni e s’arricida de pagamentade 42,00 € ddas depeis donai intro de
sa una de su 29 de làmpadas 2015 a s’Ufìtziu Protocollu de su Comunu de
Seddori.
Inghitzu atividadi ludoteca
comunali in su polu culturali
si fait sciri a totu is mammas e is babbus de is pipius
iscritus in su programma “Istadi Impari 2015” – Ludoteca Estiva, ca is
atividadis s’ant a fai me is localis de su Polu Culturali de su lunis a sa
cenàbara de is noi oras de a mengianu a mesudì (09.00-12.00).
sa
Responsàbili de su Servìtziu Sotziali
Luisa
Angela Pittau
Assessorau a is Polìticas Sotzialis
Servìtzius Sotzialis e a sa Persona
PROGRAMMA
ISTADI IMPARI 2015
Atividadis po
is mannus e is antzianus
Laboratòriu
de ginnàstica: una borta a sa
cida po 2 oras, 10 diis in totu.
Po partecipai si pagat 20 €.
Laboratòriu
de ballu: una borta a sa cida po 2
oras, 10 diis in totu.
Po partecipai si pagat 20
€.
Laboratòriu
de Lìngua Sarda “Is Pregadorias Antigas”
Po contu de
s’Ufìtziu de sa Lìngua e Cultura Sarda. Inghitzat su 17 de làmpadas, 5 atòbius
in totu.
Dònnia mèrcuris de
is cuatru e mesu a is seti e mesu de a merì, in su Monti Granàticu.
Totu is chi bolint
partecipai a is atividadis de s’istadi depint presentai domanda in Comunu o me
is ufìtzius de is Servìtzius Sotzialis. Podint partecipai totu is residentis de
su Comunu de Seddori chi tenint prus de 45 annus. Is domandas ddas depeis
portai a s’Ufìtziu Protocollu intro de
s’8 de làmpadas 2015.
Un’ operadori at a
telefonai is chi ant fatu domanda po ddis donai totu is informatzionis de is
atividadis chi s’ant a fai tra su 15 de làmpadas e s’11 de cabudanni.
PROGRAMMA
ISTADI IMPARI 2015
po is piciocus de 12 a 17 annus.
Laboratòriu
de giogus: una borta a sa cida po
duas oras. 10 atòbius in totu
Partecipatzioni gratùita.
Laboratòriu
de musica: una borta a sa cida po
duas oras. 10 atòbius in totu
Po partecipai si pagat 10 €.
Laboratòriu
di fumetto: una borta a sa cida po
duas oras. 10 atòbius in totu
Partecipatzioni
gratuita.
Una dì a su Parcu Diverland
Una dì a su Parcu “La Ragnatela” po partecipai tocat a pagai 5 € a su comunu comenti a
contributu de viàgiu.
Su
billetu de intrada a is parcus ddu pagat su partecipanti.
Totu is chi bolint
partecipai a is atividadis de s’istadi depint presentai domanda in Comunu o me
is ufìtzius de is Servìtzius Sotzialis. Podint partecipai totu is piciocus chi
tenint un’edadi tra 12 e 17 annus e funt residentis de su Comunu de Seddori. Is domandas ddas depeis portai
a s’Ufìtziu Protocollu intro de s’8 de
làmpadas 2015.
Un’ operadori at a
telefonai is chi ant fatu domanda po ddis donai totu is informatzionis de is
atividadis chi s’ant a fai tra su 15 de làmpadas e s’11 de cabudanni.
COMUNU
DE SEDDORI
Provìntzia
de su Campidanu de Mesu
REGULAMENTU ASUBA SU PROTZEDIMENTU
AMMINISTRATIVU
(Lei 07.08.1990 nu. 241)
Aprovau cun Deliberatzioni de su
Consillu Comunali nu. 60 de su 18.05.1998.
Introdutzioni
Normas asuba is protzedimentus amministrativus
Is
amministratzioni pùblicas depint determinai, si no giai stabiliu de sa lei o de
su regulamentu, su tèrmini de serrada de totu is protzedimentus amministrativus
(art. 2) e s’unidadi organizzativa responsabili de s’istrutòria e de totu is acumprimentus
de su protzedimentu e puru de s’adotzioni de su provedimentu finali po totu is
protzedimentus (art. 4). Si is amministratzionis non ddu inditant, su tèrmini
po acabbai su protzedimentu est de 30 diis. Su funtzionàriu assignau a
s’unidadi organizativa est su responsàbili
de su protzedimentu (art. 5). Is leis e is regulamentus bessint
obligatòrius in sa de 15 dì imbenienti a cussu de sa data de publicatzioni,
foras de àterus disponimentus.
art. 1 –
Printzìpius generalis
1.
S’atividadi amministrativa de su Comunu de Seddori sighit is finalidadis
determinadas de sa lei 7 austu 1990, nu. 241 e de su Statutu comunali,
cunformada asuba is critèrius de economitzidadi, eficatzidadi e publitzidadi
segundu is modalidadis prevìdias de sa lei subra inditada, de is àterus
disponimentus chi disciplinant totu is protzedimentus e de custu regulamentu.
art. 2 –
Aplicatzioni de su Regulamentu
1.Custu
regulamentu si aplicat
a totu is protzedimentus
amministrativus de cumpetèntzia de su Comunu de Seddori.
2.Is protzedimentus de
cumpetèntzia de su Comunusi si depint serrai cun unu provedimentu stabiliu po
dònnia protzedimentu cun su tèrmini cosa sua, in sa tauledda allegada chi fait
parti de custu regulamentu e chi inditat puru s’unidadi organizzativa
competenti.
3.Non faint
parti de sa disciplina de is protzedimentus is rechestas chi pertocant su
rilasciu de certificatzionis, atestatzionis, còpias, atus e documentus
amministrativus, chi si depint serrai intro 30 diis de sa rechesta.
COMUNU
DE SEDDORI
Provìntzia de su Campidanu de Mesu
Mesi de maju - maggio2015
bandu pùblicu po donai contributus
po is chi non ant pagai s’afitu e non ndi tenint crupa annualidadi 2014.
eletzioni de
su sìndigu e de su consillu comunali – domìnigu su 31 de maju 2015.
Domìnigu su 31 de maju 2015, de is seti de a mengianu a is ùndixi de noti, is eletoris seddoresus
ant a andai a votai po s’eletzioni de su Sìndigu e de 16 Consilleris Comunali. In su giassu
internet de su Comunu agatais
in una Sezioni apòsita totu
sa documentatzioni e is informatzionis chi si serbint po votai.
Graduatòrias provisòrias de is progetus PlUS:
“Voucher famìlias servìtzius po sa primu infàntzia – annualidadi 2014
graduatòria
provisòria.
manifestatzioni de interessi: sa de
dexi manifestatzioni istòrica – sa batalla de seddori de su 1409- annu 2015
Bandu pùblicu po presentai
is manifestatzionis de
interessi de is Assòtzius culturalis e turìsticas po organizai sa de dexi Manifestazioni “Sa Batalla
de Seddori de su 1409” edizioni 2015.
Su Responsàbili de su Servìtziu Afaris Generalis fait sciri ca su 14.05.2015 ant publicau in s’Aòbu Pretòriu su Bandu pùblicu de Manifestazioni
de interessi indiritzada ais
Assòtzius culturalis, turìsticas e de spetàculu, po organizai sa manifestatzioni stòrica “Sa Batalla”
Art. 1 Critèrius
generalis po sa proposta de
progetu
Cun Del. G.C. nu. 89 de su 08.05.2015 s’Amministratzioni
Comunali at stabiliu is modalidadis de organizatzioni e realizatzioni de sa Manifestatzioni
“Sa Batalla”
aparicendi unu Bandu Pùblicu po
peresentai Manifestatzionis de Interessi. S’Amministratzioni
at puru inditau is Citèrius generalis
po sa proposta de progetu.
Art. 2 Rechisidus
po sa partecipatzioni.
Podint partecipai a sa Manifestatzioni
de interessi:
- Organismus privaus
costituius a manera regulari cuna tu pùblicu o
scrittura privada registrada;
- Assòtzius culturalis,
de recreu, turìsticas
chi funt ativas in su territòriu de Seddori.
Is Organismus
e is Assòtzius chi tenint is rechisidus
podint presentai sa Manifestazioni de interessi sutascrita de su Rapresentanti
Legali impari a unu documentu
de indentidadi.
Art. 3 Ita ddoi depit
essi in sa Manifestatzioni de interessi
Impari a sa Manifestatzioni de interessi ddoi
depit essi allegada puru custa documentatzioni:
- Preventivu finantziàriu
“ a pareggio” de is Intradas e de is Bessidas po realizai “Sa Batalla” editzioni 2015;
- Relata asuba
su progetu chi si bolit
presentai cun sa descritzioni
de sa manifestatzioni.
- Programma de totu
is eventus;
Art. 4 Commissioni de valutatzioni
Is progetsu presentaus ant a essi valutaus de una Commissioni apòsita
de valutatzioni, nominada
de su Responsabili de su Servìtziu Afaris Generalis, cunvocada de su matessi e de is dipendentis de su Servìtziu suu.
Art. 5 Istrutòria e valutatzioni
Sa Commissioni at a
valutai is progetus presentaus segundu is critèrius e is puntègius stabilis
in su Bandu pùblicu.
Art. 6 Risultaus de sa Manifestatzioni de interessi
Sa Manifestatzioni de interessi chi arribat
prima in graduatòria rapresentat
su puntu de partenza po progetai s’eventu istòricu “Sa Batalla”.
Art. 7 Modalidadi e iscadèntzia po presentai sa Manifestatzioni de interessi.
Is Manifestatzionis
de interessi depint essi presentadas
intro su 3 de làmpadas
2015.
Su Responsàbili de su Servìtziu Afaris Generalis
Dr.
Marco Zedda
BANDU PÙBLICU PO S’ATRIBUTZIONI DE
BUONUS PO SU SPORT (VOUCHER SPORT)
SU RESPONSÀBILI DE SU SERVÌTZIU
AFARIS GENERALIS
BIDA sa Del. nu. 192
de su 03.10.2014 chi tenit po
ogetu “Progetto [Promozione
delle attività sportive – "Più Sport per tutti"] annu
2014. Atributzioni de Buonus
po su Sport (Voucher Sport) a is
famìlias de impreai po pigai materiali e atrezadura sportiva me is atividadis cummertzialis chi traballant in su Comunu de Seddori- Diretivas a su Responsàbili de su Servìtziu Afaris Generalis” cun sa cali sa Giunta Comunali at aprovau
sa proposta de s’Assessori a su Sport e a is Polìticas Giovanilis”;
BIDA sa Det. pròpia
de su Servìtziu Afaris Generalis nu. 324 de su 10.10.2014;
Prus Sport po
totus – Buonus Sport annu 2014
BANDU PÙBLICU PO S’ATRIBUTZIONI DE
BUONUS PO SU SPORT (VOUCHER SPORT) A IS FAMÌLIAS DE IMPREAI PO S’ACHISTU DE
MATERIALI SPORTIVU
ME IS ATIVIDADIS CUMMERTZIALIS
CHI TRABALLANT IN SU COMUNU DE
SEDDORI
Art. 1 Premissa
S’Amministratzioni
Comunali de Seddori:
-arreconnoscit
sa funtzioni sotziali de su
Sport e ndi promovit s’atividadi tra is piciocus e is giòvunus
de su territòriu, comenti a istrumentu
bàlidu po sa crèscida culturali e tzivili de
su tzitadinu e de sa sotziedadi;
-agiudat is famìlias cun
contributus econòmicus po acumpriri atividadi
sportivas.
S’Amminsitratzioni
Comunali de Seddori bolit proponni, puru po s’annu 2014, su Progetu de Promotzioni sportiva, cun custus obietivus:
-favoressi
s’atividadi sportiva de is pipius e de is piciocus de sa Comunidadi de Seddori;
-agiudai
cun contributus econòmicus sa spesa chi is famìlias depint afrontai po iscriri
is fillus a is atividadis sportivas
cun s’atributzioni de unu Buonu Sport.
Cun Regulamentu
comunali, aprovadu cun Del.
nu. 41 de su 29.06.2012, si funt
stabilius is Critèrius e is modalidadis chi s’Enti at a sighiri,
art. 12 comma 1 de sa Lei 7 austu 1990 nu. 241 po sa cuntzessioni de is contributus econòmicus
in chistioni.
Custu bandu pùblicu acrarat is rechisidus e is modalidadis po s’atributzioni a is famìlias de su Buonu sport, segundu is critèrius generalis
stabilius de s’Amminstratzioni
Comunali cun Del. nu. 192 de
su 03.10.2014.
Art. 2 Definitzioni e valori nominali
de su Voucher sport
Su Buonu
sport, est a nai su Voucher, est su documentu in paperi, autenticau
de su Comunu de Seddori,
chi legìtimat e dònat a su benefitziàriu su contributu, segundu is modalidadis
prevìdias de su Bandu pùblicu, de spendi me is atividadis cummertzialis chi ant sutascritu una cunventzioni apòsita cun su Comunu. Su Buonu sport donau a dònnia benefitziàriu est paris a 60,00 € IVA legali inclùdia.
Art. 3 Rechisidus po
atzedi
Is destinatàrius de is Buonus
po su sport funt is famìlias:
-residentis
in su Comunu de Seddori (in
sa data de publicatzioni de su Bandu
pùblicu);
-innoi
ddoi siant minorennis de 0
a 17 annus iscritus
o chi si depint iscriri a atividadis sportivas promòvias de is Assòtzius sportivus cun sea legali in su Comunu de Seddori;
-cun
s’indicatori ISEE, po s’annu
2013, chi siat prus pagu o paris a 20.000,00 €.
Art. 4 Istàntzia de partetzipatzioni
Is famìlias interessadas ant a depi presentai istàntzia sutascrita fata de su babbu o sa mama.
Su mòdulu
de s’istàntzia at a tenni:
-sa dichiaratzioni sostitutiva de certificatzioni
de su stadu de famìlia;
dichiaratzioni de iscritzioni de su
minorenni o impinnu de iscritzioni
po s’annu sportivu 2015-2016, in unu Assòtziu Sportivu, cun sea legali in su Comunu de Seddori.
-dichiaratzioni
de s’òbligu de frecuèntzia
de su minorenni po assumancu
5 mesis.
A s’istàntzia s’at a depi allegai:
-còpia
de sa certificatzioni ISEE (po
s’annu 2013) cumpilada de is Entis autorizaus
-còpia
de unu documentu de identidadi bàlidu de su rechedidori.
Art. 5 Òbligu de certificai sa frecuèntzia.
A su mòdulu
de istàntzia at a depi essi
allegada sa certificatzioni
donada de su rapresentanti
legali de s’Assòtziu Sportivu
innoi su rechedidori at frecuentau assumancu po 5 mesis in s’annu 2014.
Si no ddoi
at sa certificatzioni idònea
su beneficiàriu at a essi esclùdiu
de su contributu po su Sport
po s’annu 2015-2016.
Art.6 Istàntzia de partetzipatzioni
Is istàntzias
podint essi presentadas,
intro e non dae su 31 de maju
2015, cun is modalidadis chi sighint:
-portada in
s’Ufìtziu Protocollu de su Comunu me is oràrius
de abertura a su pùblicu.
-imbiada a su protocollu
po mesu de Posta Eletrònica Tzertficada (PEC).
Is istàntzias arribadas
in ritardu no ant a essi liadas a cunsideru.
Art.7 Critèrius de atributzioni
de su Buonu po su sport
Is Buonus po su sport ant a essi donaus finas a s’acabu de is risorsas
disponìbilis. Sa graduatòria
po s’atributzioni dei Buonus sport at a sighire s’òrdini crescenti segundu
s’Indicatori ISEE de sa famìlia de su minorenni ammìtiu a su benefìtziu. A paridade de ISEE sa precedèntzia andat a su prus giòvunu de edadi.
Art.8 Istrutòria e formatzioni Graduatòria benefitziàrius Buonu po su sport
In su rispetu de is pritzìpius
e de is normas comenti inditau in sa Lei 7 austu 1990,
nu. 241 in
sa fasi istrutòria e in cussa
sutzessiva de rendicontu e pagamenta de sa spesa podint essi
rechestus acraramentus. A
s’acabu de s’istrutòria sa Graduatòria provisòria at a essi publicada in s’Albu Pretòriu e in su giassu internet
de s’Enti.
Art.9 Cunsigna e impreu de su Buonu po su sport
Inditaus is benefitziàrius de su Buonu sport
e averiguada s’iscritzioni
de su minorenni in s’Assòtziu Sportivu
cun sea legali in su territòriu comunali de Seddori,
s’Ufìtziu Cultura, Turismu,
Sport e Spetàculu at a donai su Buonu
chi s’at a podi impreai sceti
me is atividadis commertzialis de Seddori.
Art.10 Rendicontu e pagamenta de sa spesa
Po su rendicontu de su Buonu sport s’Atividadi commertziali autorizada at emìtere sa documentatzioni fiscali bàlida intestada a su Comunu de Seddori chi atestat s’importu de sa spesa fata.
Art.11 Manixu de is datus de sa persona
Segundu s’art. 13 de su D.Lgs.vu 30 de làmpadas 2003, nu 196 su Comunu
de Seddori informat ca is datus
de sa persona donaus ant a
essi manixaus in su protzedimentu
amministrativu po s’atributzioni de is Buonus sport.
Art.12 Unidadi organizativa
responsàbili de su protzedimentu.
Segundu s’art. 8 de sa Lei 7 austu 1990, nu. 241 si fait sciri
ca s’Unidadi organizativa de s’Enti responsàbili
de su protzedimentu est:
Servìtziu Afaris Generalis – Ufìtziu Cultura, Turismu, Sport e Spetàculu
Responsàbili de su Servìtziu:
Dr.Marco Zedda
Responsàbili de su protzedimentu:
Dr.Alessandro Carlo Careddu
Art.13 Informatzionis
Po informatzionis
si podeis indiritzai a s’Ufìtziu Cultura e a s’Ufìtziu Afaris Generalis in su Comunu de Seddori innoi agatais totu
is mòdulus, me is oràrius de abertura
a su pùblicu. Deghinò podeis telefonai a is nùmerus: 070 9383243 – 070 9383252
Su Responsàbili de su Servìtziu Afaris Generalis
Dr. Marco Zedda
COMUNU
DE SEDDORI
Provìntzia
de su Campidanu de Mesu
Mesi
de abrili-aprile 2015
SàBUDU SU 2 de maju a is ses
e cuartu (18.15)
InauguraTzioni de sa
biblioteca comunali
tOTU IS CITADINUS, MANNUS
PIPIUS, STUDENTIS E aSSòTZIUS CULTURALIS, SPORTIVUS E DE RECREU, FUNT INVITAUS A PARTECIPAI.
Setori servìtzius sotzialis e
a sa persona
UFìTZIU SERVìTZIUS SOTZIALIS
TRABALLU PO IS PERSONAS CHI
FUNT IN DIFICULTADI INSERIMENTU IN COOPERATIVA DE TIPU B –ANNUS 2015-2016
SA RESPONSàBILI DE SU SETORI
Bidu su Regulamentu
asuba is critèrius po ndi pigai is contributus econòmicus e is agiudus po sa
poburesa, aprovau cun deliberazioni de su C.C. nu. 18 de su 11.03.2008;
Torrat a cramai sa
deliberatzioni de sa G.R. nu. 28/7 de su 17/7/2014 2014 chi pertocat sa “L.R. 29
maju 2007, nu. 2 art. 35, comma 2 e 3; Programma regionali contra sa poburesa”.
Bida sa
deliberazioni di G.C. nu. 202 de su 31/10/2014 chi pertocat is “Atzionis contra
sa poburesa”- Giornadas de traballu in atividadis de utilidadi pùblica,
organizadas de una cooperativa sotziali de tipu B- annus 2015-2016.
In esecutzioni de sa
determinatzioni pròpia nu. 347 de su 11.03.2015
FAIT SCIRI
Ca is citadinus chi funt in
dificultadis econòmicas podint presentai sa domanda po traballai. Totu at a
essi organizau de una cooperativa sotziali de tipu B.
DESTINATàRIUS
Podint atzedi a su servìtziu is
citadinus italianu e cussus stràngius, cun su permissu de permanèntzia in
règula donau po motivus de traballu, residentis in su Comunu de Seddori, chi
tengiant tra i 18 e i 65 annus de edadi e cun sa famìlia in dificultadi
economica e sotziali.
-depint tenni puru sa certificazioni
ISEE relativa a is annus 2013 paris a 7.134,00 €;
-depint tenni s’idoneidadi fisica a su
traballu, chi at a essi averiguada cun una visita fata de su dotori;
-depint essi disocupaus;
-non depint tenni, in su matessi
perìodu, àterus agiudus econòmicus.
-depint essi allistaus in categorias
disvantagiadas.
Podit essi ammìtiu sceti unu
componenti po dònnia famìlia.
Atividadis
Is citadinus ammìtius a su traballu
ant a fai atividadis de utilidadi pùblica po contu de su Comunu est a nai:
-pulidura, abertura, serrada ,
vigilàntzia de is localis de su Monte Granàticu;
-pulidura de is ufìtzius comunalis e
de su Centru de Agregatzioni sotziali;
-àteras atividadis.
Is atividadis de Utilidadi Pùblica
sighint is finalidadis de sòtziu assistèntzia. Is personas chi atzedint non
tenint nisciunu cuntratu de traballu cun s’Amministratzioni Comunali.
S’acumprimentu de su traballu spetta a una Cooperativa Sotziali de tipu B chi
at a apariciai:
- su Pianu de traballu po dònnia persona
benefitziària;
- s’assuntzioni e sa gestioni de is traballadoris;
- sa programmatzioni de is atividadis segundu is
inditus donaus de su Servìtziu Sotziali de su Comunu.
Is atividadis ant a durai 4 mesis,
s’oràriu s’at a detzidi segundu is esigèntzias chi ddoi funt, e is
benefitziàrius ant a essi 16, su stipèndiu ddu stabiliscit su Cuntratu
Colletivu Natzionali de is Cooperativas Sotzialis.
Sa domanda dd’ agatais me s’Ufìtziu de
su Servìtziu Sotziali e dda depeis portai in s’Ufìtziu Protocollu de su Comunu,
me is oràrius de abertura a su pùblicu e cun totu sa documentatzioni chi
serbit, intro su 27 de marztu 2015.
Sa Responsàbili de su
Setori.
Luisa Angela Pittau
OGETU: BIBLIOTECA COMUNALI - MANIFESTATZIONI DE
INTERESSI PO AMMANNIAI SU PATROMÒNIU DE SA BIBLIOTECA CUN IS ÒPERAS DE IS
AUTORIS DE SU TERRITÒRIU DE SEDDORI. INVITU A PARTETZIPAI.
Sigumenti depit
aberri sa Biblioteca de su Comunu de Seddori si bolit fai parttzipai totu sa
populatzioni cun una initziativa po promovi su valori de is librus e sa letura
in sa sotziedadi nosta e ammanniai sa setzioni dedicada a is autoris de su
territòriu de Seddori. Po custu s’at a fai una lista de is
autoris de Seddori; s’Amministratzioni
Comunali invitat totu is seddoresus chi ant scritu librus a ddu fai sciri a sa
Dot.ssa Patrizia Congia, responsàbili de su progetu. Totu is chi funt
interessaus depint imbiai una mail a custu indiritzu: biblioteca@comune.sanluri.vs.it
intro de su 23 de abrili 2015.
Is interessaus ant a
essi tzerriaus de is ufìtzius comunalis.
Su Responsàbili de su Servìtziu Afaris Generalis
Marco Zedda
BERANU CULTURALI SEDDORESA 2015
SÀBADU SU 28 DE MARTZU – TEATRU DE SEDDORI
A
IS SETI DE A MERÌ (19.00): TEMPUS
MODERNUS (TRETUS DE SPETÀCULUS DE SU CÌNEMA MUDU DE SU NOIXENTUS) PO CONTU DE
ALTERAZIONI.
DOMÌNIGU SU 29 DE MARTZU – TEATRU DE SEDDORI
A
IS SES DE A MERÌ(18.00): CUNCERTU DE SU CORU POLIFÒNICU “CITTAÀ DI SANLURI”. MÙSICA
DE GIUSEPPE VERDI. DIRIGIT SU MAISTU ANTONIO PITTAU, A SU PIANOFORTI FRANCESCA
PITTAU.
MARTIS SU 31 DE MARTZU – MONTIGRANÀTICU BÈCIU
A
IS CINCU (17.00): “L’INTERNAZIONALIZATZIONI DE IS IMPRESAS IN SARDIGNA” PO
CONTU DE MICHELA FLORIS.
GIÒBIA SU 2 DE ABRILI – CASTEDDU GIUDICALI
A IS CINCU (17.00) PRESENTADA DE SU
CORTOMETRÀGIU “IL PECCATORE” (DE SA NOVELLA “LA MADRE-SA MAMMA” DE GRAZIA
DELEDDA. DDOI AT A ESSI SU REGISTA FRANCESCO TRUDU.
SÀBUDU SU 11 DE ABRILI –TEATRU DE SEDDORI
DE IS NOI ORAS DE A MENGIANU A
IS SETI DE A MERÌ (09.00-19.00) JUNIOR TALENT
SCERA
DE PICIOCHEDDUS (6-15 ANNUS) PO UNU PROGRAMMA TELEVISIVU CUN BORSA DE ISTÙDIU
DE 20 MILLA EURUS.
GIÒBIA SU 16 DE ABRILI – MONTIGRANÀTICU BÈCIU
A
IS SES (18.00) PRESENTADA DE SU LIBRU DE PAOLO PISU “GLI ULTIMI PASTOTI SARDI?-
IS ÙRTIMUS PASTORIS SARDUS?” ANT A CHISTIONAI FELICE FLORIS, EFISIO PERRA,
GIORGIO MURRU, MARIA ATZORI.
MARTIS SU 21 DE ABRILI- MONTIGRANÀTICU BÈCIU
A
IS CINCU (17.00) “CHI LA DURA LA VINCE. DALLA FAVOLA ALLA REALTÀ- CHINI
ARRESISTITIT DDA BINCIT. DE SU CONTU A SA REALIDADI” PO CONTU DE DAVIDE COSTA.
Giòbia su 23 de abrili - Montigranàticu bèciu
A
is cincu (17.00) “Islam – Occidente: conflitto di civiltà – abètiu tra
civiltadis ” po contu de Francesco Casula.
Martis su 28 de abrili “Sa die de sa Sardigna” -
Montigranàticu bèciu
A
is cincu (17.00) Arregordu istòricu fatu de Francesco Niedda
MONUMENTUS ABERTUS
Sàbudu su 2 de Maju: de is cuatru a is seti de a merì
(16.00-19.00) Abertura de is monumentus Crèsia de San Rocco e de su Casteddu
Giudicali
A
is cincu Cuncertu de mùsica medioevali po contu de s’Assòtziu culturali
“Ensemble ordo virtutum” Casteddu.
Domìnigu su 3 de Maju: Bìsita de is monumentus
Giòbia su 7 de Maju - Montigranàticu bèciu
A
is cincu “Criticità dello sviluppo economico in Sardegna- Criticidadi de su
svilupu econòmicu in Sardigna” po contu de Gianluca Cadeddu.
Giòbia su 21 de Maju - Montigranàticu bèciu
A
is cincu (17.00) “Neutralità e partecipazione dell’Italia alla prima guerra
mondiale- Neutralidadi e partecipatzioni de s’Italia a sa primu gherra
mondiali”
Documentus
e imaginis po contu de Gianni Mereu.
Sàbudu su 23 de Maju – Teatru de Seddori
A
is cincu e mesu (17.30) Cuncertu de sa Banda junior “Amilcare Ponchielli” e
spetàculu de is allievus de su cursu musicali.
Domìnigu su 24 de Maju – Casteddu Giudicali
A
is ses (18.00) “ I Sardi nella grande guerra -Is Sardus in sa gherra manna”. Arregordu
asuba s’intrada in gherra de s’Italia.
Giòbia su 4 de Làmpadas -
Montigranàticu bèciu
A
is cincu (17.00) Festa de sa Repùblica po contu de Annalisa Onidi.
Sàbudu su 6 de Làmpadas – Teatru de Seddori
A
is seti (19.00) Cummèdia sarda “Peppantiogu s’arricu” de Antonio Garau, po
contu de sa Cumpangia “Su Stentu” Serramanna.
Sàbudu
su 13 de Làmpadas – Casteddu Giudicali
A is seti
(19.00) “Partigiani, fratelli maggiori – Partigianus, fradis prus mannus”.
Fueddus e mùsica po contai sa stòria de sa Costitutzioni Italiana. Po contu de
su “Gruppo Teatro e Musica” de Casteddu.
COMUNU
DE SEDDORI
Provìntzia
de su Campidanu de Mesu
REGULAMENTU DE SU CONSILLU COMUNALI
Aprovadu cun
Delìbera nu. 23 de su 3 de làmpadas 1993 e mudau cun Delìbera nu. 57 de su 23
de donniasanti 1993.
Art.
46 – Interpretazioni de su regulamentu
1. Su
Sìndigu dònat s’incàrrigu a su Segretàriu comunali de istruiri sa pràtica cun
su parri cosa sua e sutaponit sa matessi, a sa Cunferèntzia de is Capugrupus.
2. Si in sa
Cunferèntzia de is Capugrupus s’interpretatzioni no otennit sa majoria de is
Consilleris, sa decisioni spetat a su Consillu chi decidit cun su votu
favorevoli de sa majoria de is Consilleris assignaus.
3. Is ecetzionis
presentadas de si Consilleris comunalis in su mentris de s’adunàntzia, chi
pertocant s’interpretatzioni de custu regulamentu de atuai poi s argumentus
iscritus in s’òrdini de traballu po sa dì, funt sutapostas, a manera scrita, a
su Presidenti. Custu frimat sa sètzida e riunisciti s Capugrupus presentis in
sala e su Segretàriu comunali, po esaminai e risolvi is ecetzionis presentadas.
Si non ddoi at una solutzioni possibili, su Presidenti, torrau a inghitzai is
traballus de su Consillu, rinviat s’argumentu in chistioni a s’adunàntzia
afatanti.
4.
S’interpretatzioni de sa norma tenit validi dadi permanenti e a suba sa matessi
non si ammitint àteras ecetzionis.
Art. 47 – Publicidadi de su regulamentu
1.Còpia de custu
regulamentu, a norma de s’art. 22 de sa lei 7 austu 1990, nu. 241, at a essi
publicizada a manera chi su pùblicu dda potzat connosci. In calisisiat momentu
àtera còpia at a essi posta in sa sala de su Consillu a disponimentu de su
pùblicu, in su mentris de sa sètzida.
Art. 48 Spartzinadura de custu regulamentu
1.Còpia de custu
regulamentu, po contu de su Segretàriu comunali, at a essi donada a totu is
Consilleris comunalis eletus impari a sa partecipatzioni de nòmina e de primu
cunvocatzioni e puru a totu is responsàbilis de is ufìtzius e de is servìtzius
comunalis.
Art. 49 – Intrada in vigèntzia
1.Custu
regulamentu ant a intrai in vigèntzia a pustis de su controllu fatu de s’òrganu
regionali de controllu (CO.RE.CO) e sa publicatzioni cosa sua in s’albu
pretòriu comunali po 15 diis a partiri de su 16 friaxu 1994 a su 4 martzu 1994
cun sa deliberatzioni de aprovatzioni e de su provedimentu de esàmini fatu de
su CO.RE.CO cun sa publicatzioni de s’avisu apòsitu.
SU COMUNU DE SEDDORI
In
su Comunu de Seddori ddoi bivint prus o mancu 8550 abitantis. Mancai ddoi siant
dudas asuba s’orìgini giusta de su nòmini cosa sua, is testimoniàntzias
istòricas inditant comenti a primu nòmini cussu de SELLORI, nòmini chi agataus
me is documentus medievalis comenti a SE-LORI, SULLURIUM E SELLURI. Totu custus
nòminis arregordant su nòmini cosa sua in sardu est a nai SEDDORI, ca pertocat
sa fertilidadi de su territòriu de Seddori: LORI difatis bolit nai trigu.
Duncas una de is ipotesi mellus avalorada est chi su nòmini SELLORI siat sa
forma cuntrata incurtzada de sa fràsia SU LOGU DE SU LORI (su territòriu de su
trigu) e duncas SELORI, comenti si ligit in s’iscritzioni allogada in sa Crèsia
de Santu Pedru. S’economia fiat in orìgini agro-pastorali, oi invecias is
setoris prus importantis funt s’indùstria, su cummèrciu e is servìtzius. Su
monumentu chi prus caraterizat sa bidda de Seddori est su Casteddu Giudicali s’ùnicu
chi est abarrau e chi si podit visitai de is 88 costruius in Sardigna in
s’epoca medioevali. Costruiu tra su XIII e su XIV sèculu, su Casteddu est
s’unicu, in su gèneri cosa sua, innoi si podit bivi. Oi in su Casteddu, de
propriedadi privada de sa famìlia Villasanta, ddoi at su Museu Risorgimentali
Duca d’Aosta e ddoi funt allogaus, is
arregordus de su Duca, is repertus etiopicus, medioevalis, napoleonicus, de is
duas gherras mondialis, e is lìteras chi si funt imbiaus Nino Villasanta cun
Gabriele D’Annunzio.
ISTÒRIA E ARTI
SA
BATALLA
Su Casteddu s’arregordat puru po is
avenimentus istòricus importantis chi ddoi funt istètius comenti a sa Batalla
de Seddori de su 1409 innoi Su Rennu de Arborea dd’ant bintu e torrau a nudda.
Dònnia duus annus, s’ùrtimu domìnigu de làmpadas, si organizat una
Manifestatzioni culturali denomenda “Sa Batalla” pròpiu po arregordai custu
acadessimentu.
MUSEU
E CENTRU DE DOCUMENTATZIONI DE SA SARDIGNA GIUDICALI
Su Comunu de Seddori at sutascritu un
acordu cun sa Regioni Autònoma de sa Sardigna e su Comunu de Aristanis, po sa
realizatzioni e sa gestioni de su museu e de su centru de documentatzioni de sa
Sardigna giudicali. Seddori at a testimoniai, po sa vocatzioni culturali cosa
sua, sa fasi istòrica prus bella e importanti de s’ìsula: s’Edadi Giudicali.
Una sea de su museu at a essi collocada in s’ex Monte Granàticu po valorizai a
livellu internatzionali is testimoniàntzias de s’epoca medioevali e de su
valori identitàriu de is Giudicaus de sa Sardigna.
FESTA DEL
BORGO
Un’àtera Manifestatzioni acapiada a sa stòria e a su
connotu de Seddori est sa Festa del Borgo chi si festegiat su de cuatru domìnigu
de cabudanni in su centru istòricu de sa bidda innoi is artesanus, is commerciantis
e is produtoris agrìculus faint biri is prodotus insoru e is mestieris antigus.
A custa festa partecipant personas medas chi ndi benint de sa Provìntzia ma
puru de totu su territòriu regionali.
MUSEU
ISTÒRICU ETNOGRÀFICU DE IS PARAS (PADRI CAPPUCCINI)
Tra is logus de visitai ddoi at su
Museu Etnogràficu Padri Cappuccini allogau in unu cunventu costruiu faci a su
1608 asuba unu cùcuru. In custu cunventu ddoi at un’arregorta de repertus chi
ndi benint de àterus cunventus de paras de sa Sardigna comenti a: documentus
importantis de su XVI sèculu, stàtuas de Santus, tabernàculus e ostensòrius.
Ddoi at puru una setzioni dedicada a sa pintura e una a is repertus
arecheològicus de su perìodu neolitcu, paleocristianu e bizantinu.
E
DEVOTZIONI
Tra is crèsias printzipalis agataus sa Crèsia
Parrochiali Nostra Signora delle Grazie, originali de su XVI sèculu, innoi ets
allogau su polittico de Sant’Anna de
s’acabu de su Cincuxentus; sa crèsia de San Pietro - Santu Pedru costruida in
stili romànicu, innoi ddoi at unu altari in linna dorau originali de su 1700,
calincuna pintura de su Setixentus e una stàtua in linna de Santu Pedru de su
sèculu XVI. In prus ddoi funt puru is crèsias de San Lorenzo-Santu Larentu
(XIV), Sant’Anna (XVI) e San Sebastiano.(XVI)
CULTURA
MÙSICA E TEATRU – PARCU S’AREI
In su Parcu comunali S’Arei ddoi at unu
Centru po is giòvanus denominau “Domu de sa Mùsica” cun una sala de
registratzioni musicali, unu internet point e una videoteca. Sempri in su Parcu
ddoi funt impiantus sportivus po giogai a bòcia e fai atividadi sportiva.
POLU
CULTURALI
In su Comunu de Seddori ant realizau de
pagu su Polu Culturali Ex Scolopi innoi ddoi at una Biblioteca, una Mediateca,
un Teatru comuali cun 233 postus a sei, spàtzius po esponni cosas e aposentus destinaus
a is Assòtzius culturalis de su territòriu. Su Comunu at afidau a s’Assòtziu
culturali po is artis Abacos
s’organizatzioni de is Manifestatzionis po cuatr’annus (2014-2018).
SPORT,
SCOLA E TEMPUS LÌBERU
Su Comunu tenit puru un’ateru impiantu
sportivu mannu denominau “Campu Nou” in Bia Gramsci e cussu de San Martino.
S’Amministratzioni comunali at comprau, cun is finantziamentus po su consumu
sostenibili, 16 bicicletas elètricas chi si podint pigai a nolègiu in su
Casteddu Giudicali.
COMUNU
DE SEDDORI
Provìntzia
de su Campidanu de Mesu
Mesi
de martzu – marzo 2015
AVISU PÙBLICU DE MANIFESTATZIONI DE INTERESSI PO SA
GESTIONI
DE SA BIBLIOTECA COMUNALI
Si fait sciri ca su
12 de martzu 2015 in s’Albu Pretòriu ant publicau s’Avisu pùblicu po sa
Manifestatzioni de interessi po sa gestioni de sa Biblioteca Comunali chi
s’agatat in su Polu Culturali de Seddori.
OGETU DE SA MANIFESTATZIONI DE INTERESSI
In esecutzioni de sa
Deliberatzioni de Giunta Comunali nu. 10 de su 23.01.2015 e in su rispetu de
cantu stabiliu in su Regulamentu de su
Polu Culturali aprovau cun Del. C.C. nu. 8 de su 27.03.2014 e de su Disciplinari po sa cuntzessioni e s’impreu
de is ispàtzius de su Polu Culturali aprovau un Del. G.C. de su 21.04.2014,
s’Amministartzioni Comunali publicat custu Avisu Pùblicu de Manifestatzioni de
Interessi, po donai sa possibilidadi de partetzipai a is Assòtzius culturalis
chi operant in Seddori a sa gestioni de sa Biblioteca chi s’agatat in su Polu
Culturali, in su Parcu S’Arei.
Is Assòtzius culturalis
ativas in sa bidda de Seddori chi bolint partetzipai a sa Manifestatzioni de
Interessi ant a depi: assigurai s’abertura a su pùblicu po assumancu 24 oras a
sa cida de is calis assumancu 8 a pustis pràngiu; donai servìtziu de
assistèntzia in sala, de prestidu de is librus e cussu de mediateca, impreai
personali cualificau. S’Amministratzioni Comunali at donai a is Assòtzius
culturalis chi partecipant a sa gestioni de sa Biblioteca, una sala de su Polu
Culturali, po ddis torrai gràtzia po sa collaboratzioni insoru.
DESTINATÀRIUS
Podint presentai
Manifestatzioni de Interessi po sa gestioni de sa Biblioteca comunali is Assòtzius culturalis chi operant in sa
bidda de Seddori.
MODALIDADIS
DE PARTECIPATZIONI
S’istàntzia de partecipatzioni cun
totu sa documentatzioni rechesta, depit essi presentada intro su 19 de martzu 2015.
INFORMATZIONIS
Po totu is informatzionis si podeis
inditai a su Servìtziu Afaris Generalis – Ufìtziu Cultura, Turismu, Sport e
Spetàculu.
RESPONSÀBILI DE SU SERVÌTZIU AFARIS GENERALIS
Dr Marco
Zedda
Seddori, su
12 de martzu 2015
COMUNU
DE SEDDORI
Provìntzia
de su Campidanu de Mesu
REGULAMENTU DE SU CONSILLU COMUNALI
Aprovadu cun
Delìbera nu. 23 de su 3 de làmpadas 1993 e mudau cun Delìbera nu. 57 de su 23
de donniasanti 1993.
CABU VII - DE IS VOTATZIONIS
Art.
35 - Sistemas de votatzioni.
1. Sa votatzioni est
fata giai sempri a manera crara: is Consilleris votant a boxi arta artziendi sa
manu o pesendisi.dda po tzerriada.
2. Is
deliberatzionis chi pertocant is personas depint essi fatas cun votatzioni
segreta candu salei, su statutu o su regulamentu ddu imponint.
3. Sa votatzioni po
apellu nominali est obligatòria si ddu rechedint assumancu 3 consilleris. Po
custa votatzioni su Presidenti inditat su “si” o su “no”, su Segretàriu fait
s’apellu, is scrutadoris controllant is votus e su Presidenti ndi dònat
s’èsitu.
4. Su votu po
artzida de manu o pesendidi.dda benit averiguau. Su Presidenti e is scrutadoris
decidint de su resultau de sa proa e de sa contraproa, chi podint torrai a fai,
si in sa votatzioni ddoi funt ancoras dudas si fait s’apellu po nòmini.
5. Sa votatzioni
fata a manera segreta si fait cun is ischedas. Su Presidenti, cun s’agiudu de
is scrutadoris, aberrit is ischedas averiguendi chi siant paris cun su nùmeru
de is chi votant, ndi arreconnoscit e proclamat sìèsitu. Is ischedas
contestadas o annulladas funt autenticadas de su Presidenti, de unu scrutadori
e de su Segretàriu e funt allogadas in s’archìviu comunali.
Art. 36 – Òrdini de sa dibata e de sa votatzioni
1. Sa dibata asuba
dònnia argumentu sighit cust’òrdini:
- discussioni
generali,
-discussioni
particulari asuba is artìculus .
2. S’òrdini de is
votatzionis si stabiliscit aici:
a) sa chistioni
pregiuditziali, est a nai s’esclusioni de sa dibata e de su votu asuba
s’argumentu in chistioni;
b) sa chistioni
suspensiva, est a nai su rimbiu de sa
dibata e de su votu de s’argumentu;
c) s’òrdini de sa
dì.
d) is òrdinis de sa
dì chi inditant sa positzioni de su Consillu asuba su provedimentu, donendi sa
precedèntzia a cussus chi si stesiant de prus de su provedimentu matessi;
e) is emendamentus
chi mudant su provedimentu o una parti de issu, po mesu de bogaduras,
cambiamentus o aciuntas;
f) totu is partis de
su provedimentu si custu est sparti in prus partis;
g) su provedimentu
cumpletu, cun totu is mudas e is inditus donaus.
3. Si asuba is
provedimentus, giai annuntziaus de su Presidenti po sa dibata, nisciunu
chistionat, si passat a sa votatzioni.
Art. 37 – Annullamentu e arrenovu de sa votatzioni.
1.Si ddoi funt
irregularidadis in sa votatzioni su Presidenti podit annullai sa votatzioni e
dda torrai a fai.
2. S’irregularidadi
dda podit atzertai su Presidneti o puru unu Consilleri in antis de proclamai
s’èsitu de sa votatzioni, ma sa decisioni dda pigat su Presidenti.
Art. 38 – Interventus in sa votatzioni
1.Inghitzada sa
votatzioni, custa non si podit frimai, e non si podit chistionai finas a sa
proclamamtzioni de su votu, sceti si ddoi funt irregularidadis in sa votatzioni
matessi.
Art. 39 – Motzioni d’òrdini
1. Sa motzioni d’òrdini
est su richiamu a boxi fatu a su Presidenti po osservai is normas asuba is
protzedura de is dibatas o de is votatzionis e s’òrdini cosa sua.
2. Asuba
s’ammissioni o no de is motzionis d’òrdini, si pronuntziat su Presidenti. Si sa
detzisioni
cosa sua non benit
atzetada de su proponidori custu si podit indiritzai a su Consillu, chi
detzidit artziendi sa manu, chena dibata.
3. Su Presidenti,
lìgiu s’òrdini de traballu po sa dì, si podit refudai de ddu ponni in
votatzioni. Si su proponidori insistit, su Presidenti intendit su Consillu.
Art. 40 –Dichiaratzioni de improbonibilidadi e de
inamissibilidadi.
1.Non si podint
proponni òrdinis de traballu po sa dì, emendamentus e propostas chi no faint
parti de s’ogetu de sa dibata o si afrontaus in manera scumbenienti.
2. Non si podint
ammiti òrdinis de traballu po sa dì, emendamentus e propostas chi funt contra
is deliberatzionis giai adotadas de su Consillu asuba s’argumentu in chistioni.
3. Su Presidenti,
lìgiu s’òrdini de traballu po sa dì o s’emendamentu propostu, si podit rifiutai
de ddus ponni in votatzioni. Si su proponidori insistit, su Presidenti
consultat su Consillu chi detzidit chena dibata, artziendi sa manu.
Art. 41 – Dichiaratzioni de votu
1.In antis de sa
votatzioni puru segreta, dònnia Consilleri podit motivai su votu cosa sua, e
tenit su deretu de fai atzertai in su verbali su votu cosa sua e is motivus.
2. Dònnia Consilleri
tenit puru su deretu de fai includi in su verbali is dichiaratzionis suas o de
àterus membrus de su Consillu.
3. Su tempus a
disponimentu po is dichiaratzionis de votu non podit essi prus de 5 minutus po
dònnia Consilleri.
Art. 42 – Sa majoria
1.Acabbada sa
votatzioni e arreconnotu s’èsitu, si adotat su provedimentu chi at otènnidu sa
majoria assoluta de is votus est a nai paris assumancu a sa mitadi de is chi
votant prus unu. Si su nùmeru de is votantis est dìspari, sa majoria assoluta
at a essi donada de su nùmeru adopiau prus unu.
2. Si no s’arribat a
sa majoria, sa deliberatzioni no balit.
3. Si sa votatzioni
est crara non si depint considerai is chi non votant. Is Consilleris chi non
bolint votai, si contant comenti a presentis.
4. Si sa votatzioni
est segreta si contant puru is ischedas biancas e cussas chi non si ligint.
5. Si a unu
provedimentu ddi dònant su matessi nùmeru de votus favorèvolis e contràrius, su
provedimentu est ineficatzi e si podit allistai in s’òrdini de traballu po sa
dì de s’adunàntzia imbenienti de si Consillu.
CABU VIII – DE IS
VERBALIS DE IS SÈTZIDAS
Art. 43 – Verbali de is
sètzidas – Argumentu e firma.
1. Su
protzessu verbali depit teni , in prus de s’Indicatzioni de totu is
formalidadis pos a valididadi de sa cunvocatzioni de su Consillu e de
s’adunàntzia, is inditus printzipalis de is dibatas de is calis ant a essi
acraradas is cunsiderus e is congruidas de is chi chistionant, is propostas e
su nùmeru de is votus pigaus subra dònnia proposta, favorèvolis e no.
2.
Is verbalis depint inditai puru s’ora de inghitzu de sa sètzida, is nòminis de
is Consilleris presentis a sa votatzioni asuba dònnia ogetu, inditendi is chi
no ant votau e su nòmini de is scrutadoris.
3. Me is verbalis si depit puru
inditai si is deliberatzionis siant assumias in sètzida pùblica o segreta e sa forma
de votatzioni.
4. In su verbali non si podint scriri
is dichiaratzionis:
a)offensiva;
b) contràrias a is leis, a s’òrdini
pùblicu;
c) contra is provedimentus adotaus.
5. Dònnia Consilleri tenit su deretu
de fai scriri in su verbali is dichiaratzionis pròpias o de àterus Consilleris,
si aici s’interessau at a depi detai a bellu a bellu a su Segretàriu sa
dichiaratzioni pròpia o dda presentai scrita (puru in sardu art. 10)
6. Dònnia Consilleri podit pretendi
chi in su verbali si scriant is motivus de sa votatzioni cosa sua.
7. Is verbalis funt sutascritus de su
Presidenti de sa sètzida, de su Segretàriu.
Art.
44 – Aprovatzioni de su verbali de sa sètzida pretzedenti
1.Su Presidenti fait
ligi su protzessu verbali de sa sètzida pretzedenti e invitat is Consilleris a
nai si ddoi funt osservatzionis de fai.
2.Su Consillu, po
acumpriri mellus is traballus, podit decrarai giai ligiu su verbali postu a
disponimentu de is Consilleris, impari a is atus de sa sètzida.
3.Asuba su protzessu
verbali non si podit chistionai si no po proponni retìficas.
4. Candu asuba su
verbali non si faint osservatzionis bolit nai ca s’aprovat chena votatzioni, si
invece ddoi funt retìficas, custas si su Presidenti ddu ritennit netzessàriu,
funt ammitias e votadas, si aprovadas, iscritas in su verbali de sa sètzida.
5. Si serbit sa
votatzioni custa s’at a fai cun artziada de manu.
6.S’aprovatzioni de
su verbali si fait in sètzida pùblica
puru po is argumentus de afrontai in sètzida segreta.
7. Si, po calisisiat
motivu, totu is verbalis de sa sètzida pretzedenti non ddus ant depositaus, si
depit inditai in su verbali su nùmeru e s’ogetu de cussus chi ammancant.
Art.
45- Comunicatzioni de is decisionis de su Consillu
1. Su Segretàriu
comunali depit comunicai is decisionis adotadas de su Consillu comunali a is
responsàbilis de is ufìtzius impari a sa publicatzioni de is deliberatzionis in
s’albu pretòriu, torrendi a donai, a is matessis ufìtzius, sa documentatzioni
relativa.
2.Su matessi
Segretàriu comunali at a donai a is ufìtzius cumpetentis, còpia de is
deliberatzionis, cun sa dichiaratzioni de esecutividadi.
COMUNU
DE SEDDORI
Provìntzia
de su Campidanu de Mesu
Mesi
de friaxu-febbraio 2015
PROTZEDURA ABERTA – TRABALLUS PO ACABBAI UNA STRUTURA
PO SA PRIMU INFÀNTZIA – ASILO NIDO
Nova publicada su 2 de friaxu
Protzedura
aberta po donai in apaltu sa Progetatzioni Definitiva e Esecutiva de is
Traballaus po acabbai sa strutura po sa Primu Infàntzia – Asilo nido in su
Parcu S’Arei.
OGETU
DE S’APALTU, FINANTZIAMENTU E IMPORTU
Ogetu de custa gara est s’afidamentu,
po mesu de protzedura aberta, de s’apaltu de progetatzioni e esecutzioni de
totu is operas netzessàrias po sa realizatzioni de s’interventu denominau
“Acabbu de una strutura po sa Primu Infàntzia” – Asilo Nido in su Parcu S’Arei
in cunformidadi a s’art. 122, comma 1 e de s’art. 53, comma 2, lìt. c) de su Decretu
Lgs.vu 163/2006 de su D.P.R. 5 de ladàmini 2010 nu. 207. Su critèriu chi s’at a
sighiri at a essi cussu de s’oferta prus barata. Is traballus s’ant a fai in su
Comunu de Seddori, Bia Azuni. Su finantziamentu de s’òpera est paris a € 307.463,56. Su Cuntratu de Apaltu at a essi stipulau “a Corpo”. Su totali
a base d’asta est paris a € 245.010,30, po traballus e òneris.
MODALIDADIS
PO PARTETZIPAI A SA GARA
Is operadoris interessaus ant a podi
castiai su Capitolau Prestatzionali e is àterus documentus de su progetu in su giassu internet de su
Comunu de Seddori e me is Ufìtzius cosa sua. Is operadoris chi bolint
partetzipai a sa gara ant a depi portai sa domanda in su Comunu de Seddori intro e non dae sa una (13.00) de su 10 de
abrili 2015, in s’Ufìtziu Protocollu. Tres bustas postas totus impari e
serradas cun is lìteras A,B e C inditadas: BUSTA A: DOCUMENTATZIONI
AMMINISTRATIVA; BUSTA B: OFERTA TÈCNICA; BUSTA C: OFERTA ECONÒMICA. In prus
ddoi depint essi inditadas is informatzionis asuba s’operadori.
PROTZEDURA
DE AGIUDICATZIONI
Sa protzedura de gara at a essi
organizada in fasis diferentis fatas de sa Commissioni giudicatrici, nominada
cun Determinatzioni de su Responsàbili de su Servìtziu Tècnicu Comunali. Sa
PRIMU FASI – ammissioni de is cuncurrentis a sa gara- s’at a fai in sètzida
pùblica, su 16 de abrili 2015 a is noi
oras de mengianu.
SU RESPONSÀBILI DE SU SERVÌTZIU TÈCNICU
Ing.
Ignazio Pittau
COMUNU
DE SEDDORI
Provìntzia
de su Campidanu de Mesu
REGULAMENTU DE SU
CONSILLU COMUNALI
Aprovadu cun
Delìbera nu. 23 de su 3 de làmpadas 1993 e mudau cun Delìbera nu. 57 de su 23
de donniasanti 1993.
Art.
26 – Inghitzu de is traballus
1. Acabbadas is
formalidadis de inghitzu, decrarada aberta sa sètzida, in antis de afrontai is
argumentus iscritus in s’òrdini de traballu po sa dì, su Presidenti acrarat
fatus e atividadis de interessi mannu puru si non iscritus in s’òrdini de
traballu. Asuba is comunicatzionis podit intervenni unu Consilleri po dònnia
grupu. Siat is comunicatzionis de su Presidenti siat is interventus de si
Consilleris non podint durai prus de tre minutus po dònnia argumentu.
2. Nisciunu
argumentu podit essi afrontau o deliberau si no est iscritu in s’òrdini de
traballu po sa dì.
3. Dònnia Consilleri
tenit sa facultadi de intervenni po chistionis de importàntzia manna.
Art. 27 –
Cumportamentu de is Consilleris.
1. In sa dibata de
is argumentus is Consilleris comunalis tenint su deretu de donai su parri
insoru asuba is cumportamentus polìticus-amministrativus, chena s’arreferri a
sa vida privada e a is calidadis personalis de sa persona.
2. Si unu Consilleri
strobat o chistionat mali, su Presidenti ddu torrat a cramai.
3. Si su Consilleri torrau
a cramai sa segunda borta in sa matessi sètzida, a sConsilleri su Presidenti
ndi ddi liat su fueddu fina a s’acabbu de sa sètzida.
Art. 28 – Esercìtziu de su mandau eletivu
1.Is Consilleris comunalis depint partetzipai a totu
is adunàntzias de su Consillu.
2.Dònnia Consilleri tenint
sa facultadi de preguntai, cun lìtera indiritzada a su Sìndigu, unu periodu de
cungedu chena sorpassai is tres mesis, chena tenni s’òbligu de donai
acraramentus.
3. Is
giustificatzionis de is assèntzias diferentis de cussas inditas in su comma
pretzedenti ant a depi essi presentadas in antis de sa sètzida e ant a podi
essi giustificadas de su Capugrupu cun dichiaratzioni apòsita.
4. Funt giustificadas is assèntzias de is Consilleris
po mòtivus de maladia, servìtziu militari, mòtivus gravis de famìlia.
Art. 29 – Fatu
personali
1.Si cunsiderat fatu
personali candu si censurat sa persona in su cumportamentu cosa sua o candu si
faint decraratzionis frassas.
2. Sa paràula po fatu
personali si podit preguntai in calisisiat momentu de sa dibata chi su
Presidenti frimada.
3. Su Consilleri chi
domandat de chistionai po fatu personali ndi depit inditai su mòtivu, e su
Presidenti detzidit si ddoi at su fatu o no.
4. Si su richiedenti
no atzetat sa decisioni de su Presidenti si podit apellai a su Consillu chi si
pronuntziat asuba sa chistioni artziendi sa manu.
5. Non si podit
torrai asuba sa chistioni, una borta serrada.
Art.
30 – Pregiuditzialis e suspensivas
1. Sa chistioni
pregiuditziali sussistit candu si domandat de no discuti asuba unu argumentu,
indietendi is motivus. Sa chistioni pregiuditziali si podit proponni puru in
antis de sa votatzioni de sa deliberatzioni proponendi.ndi s’arretiru.
2. Sa chistioni
suspensiva sussistit candu si rechedidi de rinviai unu argumentu a un’àtera
adunàntzia, inditendi is motivus. Si podit proponni puru in antis de sa
votatzioni de sa deliberatzioni proponendi de dda rinviai a un’àtera riunioni.
3. Is chistionis
pregiuditzialis e suspensivas postas in antis de sa dibata funt esaminadas e
postas in votatzioni in antis de afrontai s’argumentu a su cali s’arreferrint.
A suba is propostas podit chistionai unu Consilleri po dònnia grupu, non prus
de tres minutus. Su Consillu detzidit cun votatzioni crara.
4. Si sa proposta de
suspensioni siat aprovada, su Consillu si depit pronuntziai puru subra sa
durada cosa sua.
Art.
31 – Partecipatzioni de s’Assessori non Consilleri.
1.S’eventuali
Assessori non Consilleri, comma tres de s’art. 16 de su Statutu, partecipat a
is adunàntzias de su Consillu comunali cun funtzionis de reladori cun deretu de
interventu, ma chena deretu de votu. Po custu ddi depit essi notificau s’avisu
de cunvocatzioni.
2. Sa
partecipatzioni sua a is adunàntzias de su Consillu comunali non contat po sa
determinatzioni de is presèntzias netzessàrias po sa legalidadi de sa sètzida.
Art. 32 – Adunàntzias abertas.
1.Candu ddoi funt
motivus importantis chi interessant a totus, su Sìndigu, intèndia sa
Cunferèntzia de is Capugrupus e i presidentis de is Commissionis consiliaris
consultivas permanentis, cunvocat adunàntzias consiliaris abertas.
2. Custas
adunàntzias funt straordinàrias e a custas, cun is Consilleris comunalis,
podint essi invitaus puru is Parlamentaris, is rapresentantis de sa Regioni, de
sa Provìntzia, de àterus Comunus, de is assòtzius sotzialis, polìticus e
sindacalis interessaus a s’argumentu de afrontai. In custas adunàntzias si
podit chistionai sceti de s’argumentu iscritu in s’òrdini de traballu po sa dì.
3. In custas
adunàntzias particularis su Presidenti, assigurendi sa libertadi de espressada
de totu is membrus de su Consillu comunali, acunsentit puru a is àterus
rapresentantis subra inditaus de intervenni, po donai is opinionis insoru e po
fai connosci a su Consillu comunali cali funti s inditus de is entis e de is
partis sotzialis interessadas.
4. In su mentris de
is adunàntzias abertas de su Consilu comunali non si podint adotai
deliberatzionis o impinnus de ispesa a càrrigu de su Comunu.
Art. 33 – Serrada de sa dibata
1 Si afrontada sa
chistioni, nisciunu àteru Consilleri domandat de intervenni a suba de
s’argumentu, su Presidenti dichiarat serrada sa dibata.
2. Foras de, si
rechestu da calisisiat Consilleri, su passàgiu sutzessivu a sa dibata de sa
proposta, si est una proposta cun artìculus diferentis e candu sa matessi
proposta non bengiat esclusa, riviada o respinta.
3. Si sa serrada de
sa dibata benit proposta de assumancu 3 consilleris, su Presidenti dda ponit in
votatzioni po artziada de manu. Si non funt de acòrdiu dònat su fueddu po ndi
chistionai.
4. Dichiarada
serrada sa dibata, su fueddu si podit donai sceti po dichiaratzionis sèmplicis
de votu, ma non prus de cincu minutus.
5. Sa dibata si
serrat cun sa votatzioni.
Art. 34 – Serrada de sa sètzida – No acabbu de
s’òrdini de su traballu po sa dì
1.Acabbada sa dibata
e afrontaus totu is argumentus allistaus in s’òrdini de traballu po sa dì,
fatas is votatzionis e is proclamatzionis, su Presidenti dichiarat sciòllia sa
sètzida.
2. Si non si podint
afrontai totu is argumentus iscritus in s’òrdini de traballu po sa dì, su
Presidenti suspendit sa sètzida.
3. Sa scera de sa dì
e de s’ora de s’adunàntzia afatanti dda fait su Sìndigu, salvu chi su matessi Consillu
dda stabiliscat a manera immediata.
4. In s’avisu de cunvocatzioni po acabbai is
traballus ddoi depit essi s’òrdini de traballu po sa dì cun is argumentus
ancoras de afrontai e depit essi notificau de totu is Consilleris assumancu 24
oras in antis de cussa stabilia po sa riunioni.
COMUNU
DE SEDDORI
Provìntzia
de su Campidanu de Mesu
Mesi
de gennàrgiu – gennaio 2015
SERVÌTZIU AFARIS GENERALIS
AVISU PÙBLICU
Ogetu: Protzedura aberta po s’agiornamentu de su Pianu
Triennali de Preventzioni de sa Corrutzioni 2015-2017 e de su Programma
Triennali po sa Trasparèntzia e s’Integridadi de su Comunu de Seddori 2015-2017
(VS).
S’Amministratzioni
Comunali de Seddori, po su chi pertocat sa trasparèntzia amministrativa e sa
lota contra sa corrutzioni, a segus de sa proposta fata de su Responsàbili
Anticorrutzioni, depit aprovai intro de su 31 de gennàrgiu 2015 su Pianu
Triennali de Preventzioni de sa Corrutzioni 2015-2017 e su Pianu Triennali po
sa Trasparèntzia e s’Integridadi 2015-2017. Su Pianu Natzionali Anticorrutzioni
(PNA) aprovau de s’Autoridadi Natzionali Anticorrutzioni (A.N.A.C.) inditat a
is Amministratzionis ca, po unu pianu anticorrutzioni eficatzi, tocat a fai
riunionis cun is citadinus po ddus fai partetzipai a is traballus asuba su
Pianu. Custu Avisu pùblicu est indiritzau a is citadinus, a totu is Assòtzius
chi faint is interessus de totus, a is Organizatzionis de categoria e a cussas
sindacalis chi ddoi funt in su territòriu de su Comunu de Seddori, po arraxonai
impari asuba su Pianu propostu. Totus podint proponni ideas e donai inditus
asuba su Pianu intro su 28 de gennàrgiu 2015 mandendiddus po posta eletrònica a
s’Ufìtziu Protocollu o deghinò a su Segretàriu Comunali Responsàbili
Anticorrutzioni Dr. Giorgio Sogos – Comunu de Seddori.
PROGETU HOME CARE PREMIUM 2014 (HCP 2014)
Sa Responsàbili de
is Servìtzius Sotzalis e a sa Persona fait sciri ca cun Determinatzioni nu.
1985 de su 30.12.2014 ant aprovau s’Avisu Pùblicu e sa modulistica sua po
s’achirimentu de manifestatzionis de interessi po apariciai un lista de
frunidoris po donai servìtzius in su Progetu Home Care Premium 2014 (HCP 2014)
– Progetus innovativus e isperimentalis de assistèntzia in domu promovius da s’INPS.
Totu is sugetus chi
tennt is rechisidus de custu avisu pùblicu depint presentai manifestatzioni de
interessi fadendi domanda asuba unu mòdulu giai apariciau e sutascritu de su
rapresentanti legali e de portai a s’Ufìtziu Protocollu de su Comunu de Seddori
intro su 15 de martzu 2015 a sa una.
Totu is mòdulus si podint
scarrigai de su giassu internet de su Comunu de Seddori.
SA RESPONSABILIDADI DE IS SERVÌTZIUS SOTZIALIS E A SA
PERSONA
Luisa Angela Pittau
CONTRIBUTUS A IS
FAMÌLIAS PO S’ACHIRIMENTU DE IS SERVÌTZIUS
PO SA PRIMU INFÀNTZIA – ANNUALIDADI 2014
Sa Responsàbili de is
Servìtzius Sotzialis e a sa Persona fait sciri ca cun Determinatzioni nu. 1918
de su 22.12.2014 ant aprovau s’Avisu Pùblicu po is contributus de donai a is
famìlias po s’achistu de is servìtzius de primu infàntzia. Totu is sugetus chi
tenint is rechisidus inditaus in s’allegau A podint presentai sa domanda
cumpilendi su mòdulu apòsitu, allegau B e portendi-dda in Comunu a inghitzai de
su 2 de gennàrgiu 2015 finas a su 31 de su matessi mesi. S’istàntzia si podit
presentai:
- in busta serrada a
su Comunu de Seddori, in s’Ufìtziu Protocollu.
-cun racumandada cun
avisu de arricida, indiritzada a su Comunu de Seddori, Servìtzius Sotzialis e a
sa Persona.
-po mesu de PEC.
Foras de sa busta ddoi depit essi
scritu: “PLUS trienniu 2013/2015 –
Distretu de Seddori. Rechesta Contributus famìlia po s’achistu de servìtzius po
sa primu infàntzia” 2014.
SA
RESPONSABILIDADI DE IS SERVÌTZIUS SOTZIALIS E A SA PERSONA
Luisa Angela Pittau
COMUNU
DE SEDDORI
Provìntzia
de su Campidanu de Mesu
REGULAMENTU DE SU
CONSILLU COMUNALI
Aprovadu cun
Delìbera nu. 23 de su 3 de làmpadas 1993 e mudau cun Delìbera nu. 57 de su 23
de donniasanti 1993.
Art.
1- Ogetu de su regulamentu
1. Custu regulamentu
disciplinat sa cunvocatzioni, is adunàntzias e su funtzionamentu de su Consillu
Comunali po assigurai un’acumprimentu ordinau de is sètzidas. Custu regulamentu
si emanat in aplicatzioni a su statutu e segundu cantu dispostu in s’art. 5 de
sa lei 8 de làmpadas 1990, nu. 142 asuba s’ordinamentu de is autonomias
localis.
Art. 2- Logu de is adunàntzias
de su Consillu.
1. Su Consillu
comunali s’atobiat in sa sala apòsita intro de sa sea comunali, sceti si ddoi
funt situatzionis particularis custa sea si podit mudai.
2. Foras de sa sea
si depit ponni sa bandera natzionali e
cussa de su Comunu.
Art.
3- Funtzionis rapresentativas.
1. Is Consilleris
comunalis tenint su doveri de partecipai a is tzerimònias, celebratzionis e
manifestatzionis cunvocadas de s’Amministratzioni comunali.
2. Po sa
partecipatzioni de su Comunu a tzerimònias particularis podit essi apariciada
una delegatzioni de Consillu cun unu rapresentanti po dònnia grupu consiliari.
3.Sa delegatzioni
dda aprontat su Sìndigu, intendius is Capugrupus.
CABU II – GRUPUS CONSILIARIS – COMMISSIONIS
CONSILIARIS –
RAPRESENTANTIS DE SU COMUNU
Art.4
– Costitutzioni de is grupus consiliaris.
1.Is Consilleris
eletus in sa matessi lista costituiscint unu grupu consiliari. Su Consilleri
chi bolit fai parti a unu grupu diferenti de cussu innoi dd’ant eletu ddu depit
nai cun una comunicatzioni scrita a su Sìndigu, alleghendi sa documentatzioni
chi serbit.
2. In dònnia grupu
ddoi funt assumancu duus Consilleris.
3. Si in una lista
ddoi at sceti unu Consilleri, a custu ddi arreconnoscint totu is deretus chi
spetant a unu grupu consiliari.
4. Dònnia grupu
depit comunicai, a manera scrita, a su Segretàriu Comunali, su nòmini de su
Capugrugu cosa sua, intro sa dì innantis de sa primu riunioni de su Consillu
eletu.
5. Cun sa matessi
protzedura s’ant a depi inditai is mudas afatantis.
6. Si non ddoi funt
custas comunicatzionis si cunsiderat comenti a Capugrupu su consilleri chi at
pigai prus votus.
7. Si ammancat su
Capugrupu a unu sètzida de su Consillu, is funtzionis suas funt acumpridas de
unu Consilleri inditau de is cumponentis presentis.
Art.5 – Cunferèntzia de is
Capugrupus.
1. Sa Cunferèntzia
de is Capugrupus est unu organismu consultivu de su Sìndigu chi custu umperat
in s’esercìtziu de is funtzionis de Presidenti de is adunàntzias consiliaris po
inditai su programma e stabiliri totu su chi andat beni po s’atividadi de su
Consillu.
2. Sa Cunferèntzia
de is Capugrupus esercitat is àteras funtzionis a issa donadas de custu
regulamentu e de su Consillu comunali, cun deliberatzionis apòsitas.
3. Sa Cunferèntzia
de is Capugugrupus dda cunvocat e presiedit su Sìndigu. A sa riunioni su
Segretàriu ddu fait unu membru de sa cunferèntzia inditau dònnia borta e
partecipant is funtzionàrius comunalis inditaus de su Sìndigu.
4. Is Capugrupus
tenint sa facultadi de delegai unu Consilleri de su grupu insoru po partecipai
a sa Cunferèntzia.
5. Segundu is
inditus donaus de sa Cunferèntzia de is Capugrupus, sa Giunta comunali
assigurat a is grupus totu su chi serbit po s’acumprimentu de is funtzionis de
Consilleris.
6. Asuba is
riunionis de sa Cunferèntzia de is Capugrupus si redatzionat unu verbali.
Art.6
– Commissionis consiliaris.
1. Su Consillu comunali tenit sa
facultadi de istituiri, cun atus apòsitus, commissionis consiliaris:
-consultivas permanentis;
-consultivas temporàneas;
-specialis.
2.Regulamentu apòsitu ndi disciplinat
sa istitutzioni, sa nòmina e su funtzionamentu.
3.De norma nisciuna commissioni at a
podi essi istituida innantis de s’aprovatzioni de su regulamentu, comma 2.
Art.7
– Nòminas e dessinnatzionis de Consilleris comunalis e de rapresentantis de su
Comunu.
1.Candu sa lei o su
statutu previdint chi is Consilleris comunalis depant fai parti de un òrganu,
collègiu o commissioni, custus depint essi nominaus o inditaus de su Sìndigu,
in sètzida pùblica, cun votu craru. Sa matessi protzedura at a essi fata po sa
nòmina de totu is rapresentantis de su Comunu.
2.Su Sìndigu,
aparicendi is propostas de fai in Consillu, at a cunvocai sa cunferèntzia de is
Capugrupus.
A sa sa proposta si
depit allegai, po is chi non funt consilleris, unu curriculum professionali chi
determint is esperièntzias in matèria e puru in càrrigas pùblicas acumpridas.
3.Po totu is chi si
proponint at a essi acapiada una dichiaratzioni de disponibilidadi.
CABU III DERETU DE
INITZIATIVA DE IS CONSILLERIS COMUNALIS
Art.8 – Deretus de is
Consilleris
1.Dònnia Consilleri podit fai
interrogatzionis, acumprit interpellàntzias e mòtzionis asuba argumentus chi
interessant puru sa vida e s’atividadi de su Comunu.
2.Non si podint fai interrogatzionis o
mòtzionis cun fràsias chi ofendint.
Art.9
– Mòtzionis
1.Sa mòtzioni est
una proposta de deliberatzioni o una proposta de votu asuba un’ argumentu chi serbit po impegnai s’atividadi
amministrativa po su chi pertocat is argumentus de cumpetèntzia de su Consillu,
o deghinò puru in una proposta de votu po donai unu giudìtziu asuba
disponimentus o cumportamentus de su Sìndigu o de sa Giunta comunali, est a nai
unu giudìtziu asuba totu s’atividadi de s’Amministratzioni.
2.Is mòtzionis
depint essi presentadas a manera scrita e icludias in s’òrdini de traballu po
sa dì de sa primu setzida consiliari. Custa si depit cunvocai intro 20 diis,
candu sa mòtzioni siat sutascrita de assumancu 1/5 de is Consilleris e tengiat
sa domanda de cunvocatzioni de su Consillu.
3.Su presentadori
depit acumpriri sa mòtzioni in 10 minutus e ndi tenit 5 po sa rèplica.
4.Sempri 10 minutus
tenint puru su Sìndigu o s’Assessori interessau e unu Consilleri po dònnia
grupu.
Art.10
– Interpellàntzias
1.S’interpellàntzia est sa domanda scrita po connosci is
mòtivus de su cumportamentu de su Sìndigu o de is Assessoris asuba chistionis
particularis o generalis.
2.Po is
interpellàntzias si aplicant is normas chi pertocant is interrogatzionis chi rechedint
respusta a boxi.
Art.11–
Interrogatzionis
1.Is Consilleris tenint sa facultadi
de presentai interrogatzionis a su Sìndigu o a is Assessoris.
2.S’interrogatzioni
est una domanda fata a su Sìndigu o a unu Assessori po otenni
informatzionis asuba una chistioni o po
connosci cali provedimentus si funt adotaus.
3.Su Consilleri chi bolit fai una
interrogatzioni dda depit presentai a manera scrita inditendi si bolit sa
respusta scrita o a boxi.
4.Su Sìndigu
disponit ca:
a) si depit essi
donada respusta scrita, custa si depit fai intro 15 diis de s’arrìcida;
b) si sa rispusta
est a boxi depit essi allistada in s’òrdini de traballu po sa dì de sa primu
sètzida de su Consillu;
c) si su
preguntadori ammancat, bolit nai ca at renuntziau a sa pregunta.
5. Si
s’interrogatzioni dda ritennint non proponìbili su Sìndigu, cun provedimentu
motivadu ndi notìficat s’arrecusa. Su proponidori podit torrai a fai
s’interrogatzioni suatascrita de assumancu tres Consilleris. Si aici
s’interrogatzioni depit essi allistada in s’òrdini de traballu po sa dì de sa
primu sètzida consiliari.
Art.
12 – Mòtzionis, interpellàntzias e interrogatzionis. Dibata comuna.
1.Candu, asuba
chistionis chi pertocant is mòtzionis, si faint puru interpellàntzias e
interrogatzionis, su Presidenti disponit chi si fetzat una dibata sceti. Is
interpellantis funt allistaus in sa dibata comuna a pustis de is chi proponint
sa mòtzioni.
2.Si aplicat sa
protzedura inditat me is artìculus pretzedentis e chi pertocat is
interrogatzionis e is mòtzionis.
CABU V CUNVOCATZIONI DE SU CONSILLU – ÒRDINI DE
TRABALLU PO A DÌ
Art.
13 –Cunvocatzioni de su Consillu comunali.
1. Foras de sa protzedura inditada de
sa lei po s’eletzioni de su Sìndigu e de sa Giunta, sa cunvocatzioni de su
Consillu Comunali dda disponit su Sìndigu.
2. S’avisu de cunvocatzioni depit
inditai:
- su logu de sa riunioni
- s’òrganu ddu cunvocat
- sa dì e s’ora de sa riunioni
- sa dì e s’ora in sa cali, si ddoi at
sètzida deserta, s’at a fai sa sigunda cunvocatzioni.
- s’òrdini de traballu de sa dì.
3. Detzidiu s’avisu de primu
cunvocatzioni, sa dì e s’ora de sa segunda, s’invitu nou at a essi noticau
sceti a is Consilleris assentis a sa primu cunvocatzioni. Custus avisus si
depint donai assumancu 24 oras in antis de cussa stabilida po sa riunioni.
Art.
14 – Distintzioni de is sètzidas – Definitzionis
1.In custu
regulamentu is sètzidas de su consillu funt pretzidas in: ordinàrias -
straordinàrias – urgentis – de primu cunvocatzioni desegunda cunvocatzioni –
pùblicas – segretas e abertas.
2.Sètzidas
ordinàrias –sètzidas straordinàrias: Funt ordinàrias is sètzidas innoi funt iscritas is propostas de deliberatzioni
prevìdias de s’artìculu 32, 2 comma lìt. B) de sa lei 142/90, foras de is
pianus finantziàrius e de is variatzionis de bilànciu.
3.Sètzidas urgentis:
funt sètzidas urgentis cussas chi rechedint una riunioni urgenti po afrontai
chistionis de sa màssima importàntzia. Su Sìndigu in s’avisu de cunvocatzioni
at a depi motivai s’urgèntzia.
4.Sètzidas de primu
e sigunda cunvocatzioni: Me is sètzidas de primu cunvocatzioni su <consillu
non podit deliberai si non ddoi at assumancu sa mitadi de is Consilleris. Is
sètzidas de sigunda cunvocatzioni, chi si faint a segus de riunionis desertas,
funt bàlidas si ddoi partecipant assumancu cuatru Consilleris. Is sètzidas de
segunda cunvocatzioni s’ant a depi fai intro de dexi diis de cussa deserta. Sa
sètzida est de segunda cunvocatzioni sceti poi s ogetus chi fiant iscritus in
s’òrdini de traballu po sa dì de sa sètzida pretzedenti. Candu po deliberai sa
lei rechedit su tanti de is chi votant est a custus chi si nci referrit siat in
primu siat in sigunda cunvocatzioni.
5.Sètzidas pùblicas
e segretas: a su sòlitu is sètzidas de su Consillu comunali funt pùblicas.
Candu in sa dibata si chistionat de morali dadi, capatzidadi e cumportamentu de
personas, su Presidenti invita is Consilleris a dda serrai, chena àterus
interventus. Su Consillu podit deliberai, a majoria de votus, su passàgiu in
sètzida segreta po un’àtera dibata e votatzioni, sceti candu s’afrontant
argumentus chi pertocant is capatzidadis professionalis e sa is calidadis moralis de is personas. De
is argumentus in sètzida segreta si ndi chistionat sempri a pustis de sa
sètzida pùblica. Su Sìndigu, in antis de fai torrai a inghitzia is traballus, disponit
chi is personas stràngias a su Consillu, ndi bessant de s’àula.
Art. 15 – Propostas de iscritzioni in s’òrdini de
traballu po sa dì.
1.Is propostas de
afrontai in Consillu podint, in calisisiat momentu, essi iscritas puru de unu
Consilleri sceti, ma su Sìndigu non ddas podit acolli, si no ddu ritennit
oportunu o netzessàriu. Su Sìndigu depit poni po iscritu is mòtivus de su refudu a su proponidori.
2. Su Consilleri
podit, in sa primu sètzida de su consillu, preguntai chi su Consillu si
pronuntzit asuba sa proposta cosa sua po dda fai iscriri in s’òrdini de
traballu po sa dì de s’adunàntzia sighenti, sigundu is tèrminis de lei.
Art. 16 – Cunsigna e publicatzioni de s’avisu de
cunvocatzioni – Modalidadi e tèrminis.
1.S’avisu de cunvocatzioni depit essi
notificau, cun su missu comunali, a domu de is Consilleris:
a)
po is cunvocatzionis ordinàrias, cincu diis;
b)
po is cunvocatzionis straordinàrias, tres diis;
interus e lìberus in antis de cussu
stabiliu po a riunioni. Po is cunvocatzionis de urgèntzia e poi s argumentus
aciuntus assumancu 24 oras in anris de s’ora stabilia po sa riunioni.
2.Totu is Consilleris comunalis
depint, po sa càriiga insoru, tenni unu indiritzu de domu in su territòriu de
custu Comunu. A custu domitzìliu ant a essi notificaus totu is atus chi
pertocant sa càrriga subra inditada.
3. Si non ddoi at sa desinnatzioni
inditada a su comma 2, sa segreteria providit a sa notìfica de sa cunvocatzioni
po mesu de racumandada cun avisu de arrìcida, chena àteras formalidadis. S’imbiu
si depit fai intro de su tèrmini prevìdiu po sa cunsigna de sa visu a domu.
4. Sa cunsigna fata in ritardu de
s’avisu de cunvocatzioni si regularizat
cun sa partecipatzioni a s’adunàntzia.
5. S’avisu de cunvocatzioni , cun s’òrdini de traballu
po sa dì, fatu de sa segreteria comunali, ddu publicant in s’albu pretòriu e
ddu imbiant a:
-s’assessori non
consilleri;
- a is revisoris de
is contus;
- a is
responsàbilis de is ufìtzius comunalis;
- a is òrganus de
informatzionis chi tenant sea in su comunu.
6. Candu in s’òrdini de traballu po sa dì ddoi funt
iscritus argumentus de importàntzia manna e de atualidadi su Sìndigu ndi
disponit s’afissioni in manifestus apòsitus.
Art. 17 –
Òrdini de traballu po sa dì
1.S’òrdini de traballu est sa lista de
is argumentus chi si depint afrontai in dònnia sètzioni ordinària e
straordinària de su Consillu e dd’ aprontat su Sìndigu, impari a sa Giunta, a
manera chi is Consilleris potzant connosci beni is chistionis.
2.Tenint sa precedèntzia.
a. is comunicatzionis de su Sìndigu
b. is interrogatzionis
c. is mòtzionis
d.
is preguntas
e. s’aprovatzioni de su verbali de sa
sètzida pretzedenti
f. is
propostas de is autoridadis guvernativas.
g.
is propostas de is autoridadis regionalis
f.
is chistionis chi pertocant is òrganus istitutzionalis
g.
is propostas de su Sìndigu, de is Assessoris e de is Consilleris comunalis
h.
is chistionis de afrontai in sètzida segreta.
3. Candu ddoi at un’urgèntzia o po
àteras esigèntzias, s’òrdini de is
argumentus allistaus si podit mudai,
fata chi siat proposta de calisisiat Consilleri e cun su cunsensu de totus.
4. In s’òrdini de traballu po sa dì si
podint puru aciungi, subra proposta de is Consilleris, àterus argumentus, osservendi
is normas e is tèrminis inditaus in s’articulu 16.
Art. 18 Durada de is sètzidas
de consillu
1. Dònnia sètzida de su Consillu
Comunali durat prus o mancu 6 oras.
2. Sa sètzida non podit durai prus a
tradu de is ùndixi de noti (23.00).
3. Acabbau su tempus a disponimentu, si
serrat sa sètzida e si lassant is argumentus ancoras de afrontai a sa pròssima
sètzida.
Art.
19 Depositu de is atus po sa consultatzioni
1. Totu is propostas de deliberatzioni
chi pertocant is argumentus iscritus in s’òrdini de traballu po sa dì, cun
allegaus is parris de s’art. 53 e art. 55, comma 5, de sa lei 8 de làmpadas
1990 nu. 142, cun totu is documentus netzessàrius, funt depositadas in
s’ufìtzius de segreteria, intro de is tèrminis prescritus po sa notìfica de is
avisus de cunvocatzioni a is Consilleris.
2. Is
Consilleris tenant su deretu de consultai is atus de ufìtziu torraus a cramai o
inditaus me is propostas de deliberatzioni depositadas e me is allegaus.
3. A s’inghitzu de s’adunàntzia is
propostas e is documentus depint essi depositaus in sa sala de s’adunàntzia e
dònnia Consilleri ddas podit consultai.
CABU V – PRESIDÈNTZIA E SEGRETERIA DE S’ADUNÀNTZIA
Art. 20 –
Disciplina de is adunàntzias
1.Is poteris netzessàrius po sa
politzia de sa sala consiliari spetant a su Consillu e totu e funt esercitaus
de su Presidenti.
2. Su Presidenti podit suspendi in
calisisiat momentu sa sètzida.
3. Su Presidenti podit ordinai a is
vìgilis urbanus de portai a foras de sa sala is personas chi strobant. Si
custas personas non funt individuas, su Presidenti podit ordinai de nci fai
bessiri a foras totu is personas sètzias in sa parti riservada a su pùblicu,
suspendendi sa sètzida. Is traballus ant torrai a inghitzai sceti fedendi
torrai aintru su pùblicu.
4. Su chi ant bogau de sa sala
consiliari, non podit torrai a intrai finas a candu no acabbat s’adunàntzia.
5. Sa fortza pùblica non podit intrai
in s’aula si no po òrdini de su Presidenti.
6. Si su Sìndigu non podit, at
acumpriri is funtzionis su Vitze Sìndigu segundu s’art. 27 de su Statutu de
Seddori.
Art.
21 – Personas ammìtias in sa sala de is adunàntzias – Cumportamentu de su
pùblicu.
1. Biu ca is adunàntzias de su Consillu
comunali funt giai sempri pùblicas, calisisiat citadinu podit partecipai. Su
pùblicu assistit a is sètzidas in sa parti a issu riservada.
2. Nisciuna persona stràngia a su
Consillu si podit sei, in su mentris de sa sètzida, in sa parti de sa sala, riservada
a is Consilleris. A parti su Segretàriu, is impiegaus, is vìgilis urbanus, ant
a podi partecipai puru àterus funtzionàrius o tècnicus si depint acrarai
argumentus inditaus in s’òrdini de traballu po sa dì.
3. Si rechestu, a sa stampa di podint
donai unu postu particulari in mesu a su pùblicu.
4. Is rapresentantis de sa stampa non
podint chistionai cun is Consilleris in su mentris de sa sètzida.
5.Chinisisiat intrit in sa sala candu ddoi
at sa riunioni consiliari si depit cumportai a manera giusta e po totu sa
sètzida depit abarrai in silentziu, non podit fumai e si depit biri in faci,
non podit fai cinnus ni cummentai.
Art.
22 – Segreteria de s’adunàntzia.
1. Su Segretàriu comunali partècipat a
is adunàntzias de su Consillu comunali cun funtzionis consultivas, referentis e
de assistèntzia e ndi curat su verbali.
2. Si custu ammancat si providit
segundu sa lei o su statutu.
3. Su Segretàriu si podit fai agiudai
de funtzionàrius tècnicus e amministrativus de su Comunu.
4. Si su Segretàriu comunali si ndi
depit andai de sa sala po mòtivus de incompatibilidadi prevìdias de sa lei
asuba unu determinau argumentu, is funtzionis de segretàriu, sceti po custu
argumentu, ant a essi acumpridas de unu consilleri comuanli inditau de su
Sìndigu.
Art.
23 – Scrutadoris – Nòmina – Funtzionis.
1. Decrarada aberta sa sètzida su
Presidenti inditat tres consilleris po fai is scrutadoris, cun su còmpitu de
dd’agiudai me is votatzionis pùblicas e segretas e in sa verìfica de is
resultaus.
2. Si ddoi at sa minoràntzia, custa,
depit essi rapresentada.
3. Is scrutadoris verificant sa
valididadi de sa votatzioni, foras de un’àtera decisioni de su Consillu
comunali.
4.
Is ischedas de is votatzionis segretas funt distrutas luegus.
CABU VI – DE IS SÈTZIDAS DE SU
CONSILLU
Art. 24 – De is postus e de is interventus
1. Is Consilleris si setzint cun su
grupu insoru. A s’inghitzu is postus ddus dònat su Sìndigu, intèndia sa
cunferèntzia de is Capugrupus. Is Consilleris partetzipant a is adunàntzias
sètzius me is postus a issus donaus e de ingunis chistionant a su Presidenti e
a is Consilleris, in peis, o sètzius sis u Presidenti ddis at donau su
permissu.
2. Is Consilleris chi bolint chistionai
ddu rechedint a su Presidenti candu inghitzada sa dibata. Is Consilleris non
podint chistionai tra issus.
Art.
25 – Òrdini de traballu – Sètzidas desertas
1. Is traballus de suConsillu ant
inghitzai candu ddoi at su nùmeru legali.
2. Si passada un’ora, non ddoi at su
nùmeru legali, su Presidenti at a decrarai sa sètzida deserta fadendi
redatzionai verbali apòsitu innoi si inditat s’ora e is Consilleris presentis e
de cussus assentis.
3. Is Consilleris presentis a s’apellu
innantis de ndi bessiri de s’aula tenint s’òbligu de avisai su Segretàriu chi,
si ammancat su nùmeru legali, ddu narat a su Presidenti poi s determinatzionis
chi sighint.
4. Inghitzat sa sètzida, si ammancat su
nùmeru legali, su Presidenti podit suspendi is traballus po 15 minutus; a pustis, si sa mancàntzia
sighit, su Presidenti sciollit sa sètzida e poi s ogetus non deliberaus su
Consillu at epi essi cunvocau in segunda cunvocatzioni me is maneras e tèrminus
inditaus in s’art. 14, comma 4 de custu regulamentu.
5. Si sa sètzida dda rinvinat po
calisisiat mòtivu, is Consilleris ant a depi essi cunvocaus me is maneras e me
is tèrminis de sa sètzida rinviada.